cyanic-selkie/wikianc huggingface dataset:
പോളിയോവൈറസ്
ഒരു ആർ. എൻ. എ. ജനിതകപദാർത്ഥമാണ് പോളിയോ വൈറസിൽ ഉള്ളത്. ഇതിന്റെ ജനിതക ഘടനയിൽ ഏകദേശം 7500 ന്യൂക്ലിയോടൈഡുകൾ അടങ്ങിയിരിക്കുന്നു. മുപ്പത് നാനോമീറ്ററിൽ താഴെ മാത്രമാണ് ഇതിന്റെ വ്യാസം. വൈറസുകളിലെ ലളിത ജനിതക ഘടനയുള്ളവയായി പോളിയോവൈറസിനെ കണക്കാക്കുന്നു. 1909 ൽ കാൾ ലാന്റ് സ്റ്റൈർ എർവിൻ പോപ്പർ എന്നിവരാണ് പോളിയോ വൈറസിനെ വേർതിരിച്ചെടുത്തത്. മനുഷ്യരിൽ മാത്രമാണ് പോളിയോ വൈറസ് രോഗബാധയുണ്ടാക്കുന്നത് (പരീക്ഷണശാലകളിലെ ചിമ്പാൻസികളിലും രോഗബാധയുണ്ടായിട്ടുണ്ട് .)
യേശുക്രിസ്തുവിന്റെ സുവിശേഷം
കഥാസാരം
ശിഷ്ട ജീവിതം മുഴുവൻ ഈ പ്രവൃത്തി ജോസഫിനെ വേട്ടയാടുന്നു. പേടിസ്വപനങ്ങളും കുറ്റബോധവും അയാളെ കീഴടക്കുന്നു. റോമാ സാമ്രാജ്യത്തിനെതിരായ വിപ്ലവത്തിൽ പങ്കെടുത്തെന്ന തെറ്റിദ്ധാരണയിൽ ജോസഫ് തടവിലാവുന്നു .കലാപക്കാരനായ ഒരു അയൽവാസിയെ രക്ഷിക്കാനുള്ള ശ്രമത്തിൽ ജോസഫ് ചെയ്യാത്ത കുറ്റത്തിനു    കലാപക്കാരിക്കുള്ള വധശിക്ഷയ്ക്ക് പാത്രമാവുന്നു. പിൽക്കാലത്തെ യ്ശുവിനെ പോലെ ജോസഫും 33ആംവയസ്സിലാണ്. ക്രൂശിക്കപ്പെടുന്നത്. നിരപരാധിയായ ജോസഫിന്റെ മകനാണ് പിൽക്കാലത്ത് വിപ്ലവക്കാരിയാവുന്നത് എന്ന് നാം കാണുന്നു .തന്റെ പിതാവിന്റെ ക്രൂശിത ശരീരം കണ്ട യേശുവിനെ പിന്നീട് പേടി സ്വപനങ്ങൾ വേട്ടയാടുന്നു.
പോളിയോവൈറസ്
അന്നപഥത്തിലൂടെയാണ് പോളിയോവൈറസ് പകരുന്നത് (Enterovirus). 95% വും ഇങ്ങനെ രോഗിയുടെ മലത്തിലൂടെ രോഗാണു ചുറ്റുപാടിലെത്തുകയും പകരുകയും ചെയ്യുന്നു. രോഗലക്ഷണങ്ങൾ കാണിക്കാതെ ഇതിന്റെ രോഗാണുക്കൾ മനുഷ്യരിൽ വളരെക്കാലംനിലനിൽക്കുന്നു. കേന്ദ്ര നാഡീവ്യവസ്ഥയെ ബാധിക്കുമ്പോൾ മോട്ടോർ ന്യൂറോണുകൾ നശിക്കുകയും താൽക്കാലികമോ സ്ഥിരമോ ആയ തളർവാതമുണ്ടാകുകയും ഇത് പോളിയോയ്ക്ക് കാരണമാകുകയും ചെയ്യുന്നു. അപൂർവ്വം സന്ദർഭങ്ങളിൽ, പോളിയോ ബാധ ശ്വസന തടസ്സമുണ്ടാക്കുകയും മരണകാരണമാകുകയും ചെയ്യുന്നു .
യേശുക്രിസ്തുവിന്റെ സുവിശേഷം
കഥാസാരം
ജോസഫിന്റെ മരണത്തെതുടർന്ന് 12 വയസ്സുള്ള യേശു നാടു വിടുന്നു. ഒരാട്ടിടയനുമായി സമ്പർക്കത്തിലാവുന്നു. അയാളുമായി മലഞ്ചെരുവുകളിലും ഗ്രാമപ്രദേശത്തുമായി ആടിനെ മേയിച്ച് കഴിയുന്നു. ഈ ആട്ടിടയൻ സാത്താനാണ്.
പോളിയോവൈറസ്
അവലംബം
വർഗ്ഗം:വൈറസുകൾ
യേശുക്രിസ്തുവിന്റെ സുവിശേഷം
കഥാസാരം
യേശുവും മഗ്ദലമറിയവും തമ്മിലുള്ള പ്രണയവും വേഴ്ച്ചയും ചിത്രീകരിക്കുന്നത് കൂടാതെ ചാരിത്രവതിയായ മാർത്തെയേയും കൊണ്ടു വരുന്നു. സൽസ്വഭാവിയും കന്യകയും ആയ താൻ യേശുവിന്റെ സുഹൃത്ത്മാത്രമായിരിക്കുകയും വേശ്യയായിരുന്ന തന്റെ സഹോദരി യേശുവിന്റെ കമിതാവ് ആയിരിക്കുകയും ചെയ്യുന്നത് മാർത്തയ്ക്ക് സഹിക്കുന്നില്ല. യേശുവിന്റെ ന്യായീകരണം വില പോവുന്നുമില്ല.
ദിവ്യാൽഭുതങ്ങളും, പ്രബോധനവും ആയി നടക്കുന്ന യേശു പലതവണ അറസ്റ്റ് ചെയ്യപ്പെടുന്നുണ്ട്. എന്നാൽ തന്റെ മരണം എങ്ങെനായിരിക്കുമെന്ന് സ്വയം തിരഞ്ഞെടുക്കുന്നതിലൂടെ യേശു ദൈവ ഹിതത്തെ തെറ്റിക്കുന്നു. തന്റെ മരണത്തിനു ശേഷം തന്റെ പേരിൽ നൂറ്റാണ്ടുകളോളം കൊലകളും കഷ്ടപ്പെടുത്തലുകളും പീഡനമുറകളും എല്ലാം ഉണ്ടാവും എന്ന് യേശു  തിരിച്ചറിയുന്നു.
യേശുവിന്റെ അവസാന വചനങ്ങൾ ഇവയാണ് “ ജനങ്ങളേ അവൻ (ദൈവം) ചെയ്യുന്നതെന്ത് എന്ന് അവൻ അറിയുന്നില്ല അവനോട് പൊറുക്കുക “
അവലംബം
പുസ്തക പഠനം
വർഗ്ഗം:നോവലുകൾ വർഗ്ഗം:പോർച്ചുഗീസ് നോവലുകൾ വർഗ്ഗം:പോർച്ചുഗീസ് ഭാഷാനോവലുകൾ വർഗ്ഗം:ചരിത്ര നോവലുകൾ വർഗ്ഗം:20-ആം നൂറ്റാണ്ടിലെ നോവലുകൾ
മിർ (ഡിസ്‌പ്ലേ സെർവർ)
ലിനക്സിനു വേണ്ടിയുള്ള ഒരു പുതുതലമുറാ ഡിസ്‌പ്ലേ സെർവർ ആണ് മിർ. ഉബുണ്ടു ലിനക്സിന്റെ സ്രഷ്ടാക്കളായ കാനോനിക്കൽ ലിമിറ്റഡ് ആണ് ഇത് വികസിപ്പിച്ചുകൊണ്ടിരിക്കുന്നത്. ഉബുണ്ടുവിന്റെ ഭാവിപതിപ്പുകളിൽ എക്സ് ജാലകവ്യവസ്ഥ, വേലാന്റ് ഡിസ്‌പ്ലേ സെർവറിനു പകരം, മിർ ഡിസ്പ്ലേ സെർവർ കൊണ്ടായിരിക്കും മാറ്റപ്പെടുക.
2017-ൽ കാനോനിക്കൽ ലിമിറ്റഡ് ഒരു പുതിയ ഡിസ്‌പ്ലേ സെർവെർ വികസിപ്പിക്കുക എന്നത് റദ്ദാക്കുകയും, പകരം മിറിനെ വേയ്ലൻഡ് ഡിസ്‌പ്ലേ സെർവെറിന്റെ ഒരു കമ്പോസിറ്റർ ആക്കി മാറ്റുകയും ചെയ്തു.
വികസനം
മിറിന്റെ വികസനവഴികൾ:
പുറംകണ്ണികൾ
വർഗ്ഗം:ലിനക്സ് വർഗ്ഗം:ഉബുണ്ടു
റോബിനിയ ഹിസ്പിഡ
പയർ കുടുംബമായ ഫാബേസീയിലെ ഒരു കുറ്റിച്ചെടിയാണ് റോബിനിയ ഹിസ്പിഡ. (bristly locust, rose-acacia, or moss locust) തെക്കുകിഴക്കൻ അമേരിക്കൻ ഐക്യനാടുകളിൽ നിന്നുള്ള ഈ സ്പീഷീസ് വടക്കേ അമേരിക്കയിലെ മറ്റ് പ്രദേശങ്ങളിലും കാണപ്പെടുന്നു. ഇത് അലങ്കാരസസ്യമായി കൃഷിചെയ്യുന്നതു കൂടാതെ വന്യമായും കാണപ്പെടുന്നു.
ഉപയോഗങ്ങൾ
ചെറോക്കികളുടെയിടയിൽ ഈ സസ്യത്തിന്റെ വേരുകൾ പല്ലുവേദനയ്‌ക്കുള്ള ഔഷധമായി ഉപയോഗിച്ചു വരുന്നു. അവർ സസ്യത്തിൽ നിന്നു നിർമ്മിക്കുന്ന കഷായം പശുക്കൾക്ക് ഒരു ടോണിക്ക് ആയി നൽകുന്നു. വേലി, വില്ല്‌, ബ്ളോഗൺ ഡാർട്ടുകൾ എന്നിവ നിർമ്മിക്കുന്നതിനും വീടുകൾ നിർമ്മിക്കുന്നതിനും മരം ഉപയോഗപ്രദമാണ്.
അവലംബം
വർഗ്ഗം:ഫാബേസീ
ശശി കലിംഗ
മലയാള നാടക, ചലച്ചിത്രവേദിയിലെ അഭിനേതാവായിരുന്നു ശശി കലിംഗ എന്ന '''വി. ചന്ദ്രകുമാർ'''. കോഴിക്കോട് കുന്നമംഗലം സ്വദേശിയാണ് ശശി. ഓട്ടോമൊബൈൽ എൻജിനിയറിങ് ഡിപ്ലോമ പൂർത്തിയാക്കിയ ശശി അമ്മാവൻ വിക്രമൻ നായരുടെ സഹായത്തോടെ നാടക രംഗത്ത് പ്രവേശിച്ചു. വീട്ടിലെ വിളിപ്പേരായ ശശി എന്ന പേരിനൊപ്പം കോഴിക്കോട് എന്നു ചേർത്താണ് നാടകത്തിൽ അഭിനയിച്ചിരുന്നത്. ഇരുപത്തിയഞ്ച് വർഷത്തോളം നാടകരംഗത്ത് പ്രവർത്തിച്ചു. 1998–ൽ പുറത്തിറങ്ങിയ "തകരച്ചെണ്ട" ആയിരുന്നു അദ്ദേഹത്തിന്റെ ആദ്യ ചിത്രം. തുടർന്ന് അവസരങ്ങൾ ലഭിക്കാതെ വന്നപ്പോൾ നാടകങ്ങളിലേക്ക് തിരിച്ചു പോയ ശശി പാലേരിമാണിക്യം ഒരു പാതിരാക്കൊലപാതകത്തിന്റെ കഥ എന്ന ചിത്രത്തിലൂടെയാണ് മലയാളചലച്ചിത്ര രംഗത്തേക്ക് തിരിച്ചു വന്നത്. 2020 ഏപ്രിൽ 7-ന് ഇദ്ദേഹം അന്തരിച്ചു.
ചലച്ചിത്രസംവിധായകൻ രഞ്ജിത്താണ് നാടകട്രൂപ്പിന്റെ പേരായ കലിംഗ ഒപ്പം ചേർത്തത്. നാടകം കൂടാതെ പിന്നീട് നിരവധി ടെലിവിഷൻ സീരിയലുകളിലും ഏഷ്യാനെറ്റിൽ മുൻഷി എന്ന ദിനപരമ്പരയിലും അഭിനയിച്ചിരുന്നു. നൂറിലധികം മലയാളചലച്ചിത്രങ്ങളിൽ ഇദ്ദേഹം അഭിനയിച്ചു. അമ്മാവന്റെ സ്റ്റേജ് ഇന്ത്യ നാടകട്രൂപ്പിന്റെ രണ്ടാമതു നാടകമായ 'സാക്ഷാത്കാര'ത്തിലാണ് ആദ്യമായി അഭിനയിച്ചത്. 500-ലധികം നാടകങ്ങളിൽ ശശി അഭിനയിച്ചിട്ടുണ്ട്.
ശശിയുടെ പിതാവ് ചന്ദ്രശേഖരൻ നായരും അമ്മ സുകുമാരിയുമാണ്. ഭാര്യ പ്രഭാവതി.
അവലംബം
വർഗ്ഗം:മലയാളചലച്ചിത്രനടന്മാർ വർഗ്ഗം:മലയാളനാടകനടന്മാർ
അറ്റ്‌ലൂരി ശ്രീമൻ നാരായണൻ
ഒരു ഇന്ത്യൻ ഡെന്റൽ സർജൻ, ഹൈദരാബാദിലെ ഗവൺമെന്റ് ഡെന്റൽ കോളേജിലെ ഡെന്റൽ സർജറി മുൻ പ്രൊഫസർ, 1974 മുതൽ ആന്ധ്ര പ്രദേശിലെ ഗ്രാമങ്ങളിൽ ഉടനീളം നടത്തിയ ഡെന്റൽ ക്യാമ്പുകൾ വഴി പ്രശസ്തനായ ആന്ധ്രാപ്രദേശ് സ്കൂൾ ഹെൽത്ത് സർവീസസിന്റെ മുൻ സ്റ്റേറ്റ് കോർഡിനേറ്റർ ഒക്കെയാണ് അറ്റ്‌ലൂരി ശ്രീമൻ നാരായണൻ. അദ്ദേഹം സായ് ഓറൽ ഹെൽത്ത് ഫൗണ്ടേഷൻ സ്ഥാപിച്ചു, ഇതിന്റെ ആഭിമുഖ്യത്തിൽ സംസ്ഥാനത്തെ ഗ്രാമപ്രദേശങ്ങളിലേക്ക് ആഴ്ചതോറും യാത്രകൾ നടത്തുന്നു, മെഡിക്കൽ ക്യാമ്പുകൾ നടത്തുന്നു, ഗ്രാമീണ ജനതയെ വായയുടെ ശുചിത്വത്തെക്കുറിച്ച് ബോധവത്കരിക്കാൻ സ്കൂളുകളിൽ പ്രഭാഷണങ്ങൾ നടത്തുന്നു. അദ്ദേഹത്തിന്റെ ശ്രമങ്ങൾ 20,000 സ്കൂളുകളിലായി 15 ദശലക്ഷം കുട്ടികളിലെത്തിയതായി റിപ്പോർട്ടുണ്ട്.
1989 ൽ ഇന്ത്യാ ഗവൺമെന്റിന്റെ പരമോന്നത മെഡിക്കൽ അവാർഡായ ബിസി റോയ് അവാർഡ് നാരായണന് ലഭിച്ചു. ആന്ധ്രാപ്രദേശ് സർക്കാരിൽ നിന്ന് വിശിഷ്ടപുരാസ്‌കര (1999), ഡോ. പൈഡി ലക്ഷ്മയ്യ പുരസ്കാർ, ഡോ. പൈഡി ലക്ഷ്മയ്യ ട്രസ്റ്റ്, താന എക്സലൻസി അവാർഡ് (2009), ഫാംഡന്റ് ലൈഫ് ടൈം അച്ചീവ്മെൻറ് അവാർഡ് (2010) എന്നിവയും അദ്ദേഹം നേടിയിട്ടുണ്ട്. ഭാരത സർക്കാർ, 2002-ൽ പത്മശ്രീ നൽകി ആദരിച്ചു.
സ്വകാര്യ ജീവിതം
ഇന്ത്യയിലെ ഹൈദരാബാദിൽ ശ്രീരാമ ലക്ഷ്മിയെയാണ് നാരായണൻ വിവാഹം കഴിച്ചത്. അദ്ദേഹത്തിന്റെ മൂത്തമകൻ സൈറാം അറ്റ്‌ലൂരി സ്റ്റെംകൂർസ് സിഇഒയാണ്, കൂടാതെ ഒഹായോവിലെ സിൻസിനാറ്റിയിൽ പ്രാക്ടീസ് maxillofacial ഡോക്ടറുമാണ്. ഇളയ മകൻ മോഹൻ അറ്റ്‌ലൂരി ഹൈദരാബാദിൽ പ്രാക്ടീസ് ചെയ്യുന്ന മാക്‌സിലോഫേസിയൽ സർജനാണ്. ത്രിഷ അറ്റ്‌ലൂരി, തേജ അറ്റ്‌ലൂരി, മാസ്റ്റർ നീൽ സായ് അറ്റ്‌ലൂരി എന്നീ മൂന്ന് പേരക്കുട്ടികളുണ്ട്.
അവലംബം
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ഇന്ത്യൻ പുരുഷ സാമൂഹ്യ പ്രവർത്തകർ വർഗ്ഗം:ഇന്ത്യൻ ശസ്ത്രക്രിയാവിദഗ്ദ്ധർ
തൂത്തൻഖാമൻ
18 -ആം വംശത്തിലെ ഈജിപ്‌ത് ഭരിച്ചിരുന്ന ഫറവോ ആയിരുന്നു തൂത്തൻഖാമൻ (Tutankhamun). ഭരണകാലം ഏതാണ്ട് 1332–1323 BC. ടുട് രാജാവ് എന്നാണ് നാട്ടുഭാഷയിൽ പറയുന്നത്. അമാർണ എഴുത്തുകളിൽ കാണുന്ന നിഭുരേരയയും തൂത്തൻഖാമൻ തന്നെയാണെന്നു കരുതിപ്പോരുന്നു. 1922 -ൽ തൂത്തൻഖാമനെ അടക്കം ചെയ്ത അറ ഒരുവിധ മാറ്റവും സംഭവിക്കാത്ത രീതിയിൽ ഹോവാർഡ് കാർട്ടർ കണ്ടുപിടിച്ചത് ലോകമാസകലം വാർത്തയായി. ഇപ്പോൾ ഈജിപ്‌ഷ്യൻ മ്യൂസിയത്തിലുള്ള തൂത്തൻഖാമന്റെ മുഖംമൂടി ലോകപ്രസിദ്ധമാണ്. 2010 -ൽ നടത്തിയ DNA പരിശോധനകൾ പ്രകാരം തൂത്തൻഖാമൻ അഖ്നാതെന്റെ മകനാണെന്ന് തെളിഞ്ഞിട്ടുണ്ട്. ഫറവോമാരെ ശല്യപ്പെടുത്തുന്നവർക്ക് ഉണ്ടാകുന്ന, കള്ളന്മാരായാലും പര്യവേഷകരായാലും, ദുർമ്മരണങ്ങൾ ഫറാവോമാരുടെ ശാപം എന്ന് അറിയപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:ഈജിപ്തിലെ ചരിത്രസ്മാരകങ്ങൾ വർഗ്ഗം:ഈജിപ്ഷ്യൻ പുരാണകഥാപാത്രങ്ങൾ വർഗ്ഗം:ക്രി.മു. 2-ആം സഹസ്രാബ്ദത്തിൽ ജനിച്ചവർ വർഗ്ഗം:ക്രി.മു. 2-ആം സഹസ്രാബ്ദം വർഗ്ഗം:ക്രി.മു. 2-ആം സഹസ്രാബ്ദത്തിൽ ജനിച്ചവർ വർഗ്ഗം:മലേറിയ ബാധിച്ച് മരിച്ചവർ‎ വർഗ്ഗം:ഫറവോകൾ
നിത്യാനന്ദ് സാഹ
പശ്ചിമ ബംഗാളിൽ നിന്നുള്ള ഒരു ഇന്ത്യൻ വിപ്ലവകാരിയായിരുന്നു നിത്യാനന്ദ് സാഹ (2 മാർച്ച് 1933 - 3 ഓഗസ്റ്റ് 1955), നേതാവായിരുന്ന രാം ലോഹ്യയുടെ കീഴിൽ പോർച്ചുഗീസ് ഭരണത്തിൽ നിന്ന് ഗോവയെ മോചിപ്പിക്കുന്നതിനായി പോർച്ചുഗീസ് സർക്കാരിനെതിരായ സത്യാഗ്രഹ സമരത്തിൽ പങ്കെടുത്തതിന് പ്രധാനമായും അറിയപ്പെടുന്നു. പശ്ചിമ ബംഗാളിലെ നാദിയയിലെ പയ്രഡംഗയിൽ ജനതാ സേവാ സംഘിന്റെ സജീവ പ്രവർത്തകനായിരുന്നു അദ്ദേഹം. 1955 ഓഗസ്റ്റ് 13 ന്, അദ്ദേഹത്തിന്റെ കൂട്ടാളികളായ ബാബുറാവു തോറാട്ട്, കർണയിൽ സിംഗ് എന്നിവരോടൊപ്പം പോർച്ചുഗീസ് സർക്കാരിന്റെ വെടിയേറ്റ് മരിച്ചു.
ആദ്യകാല ജീവിതവും കരിയറും
നിത്യാനന്ദ് സാഹ 1933 മാർച്ച് 2 ന് ബംഗ്ലാദേശിലെ തംഗയിൽ ജില്ലയിലെ പൊറാബാരി ഗ്രാമത്തിൽ ജനിച്ചു. തത്യാ ജബൂരി കോളേജിൽ നിന്ന് വിദ്യാഭ്യാസം നേടിയ അദ്ദേഹം 1949-ൽ മെട്രിക്കുലേഷൻ പരീക്ഷ പാസായി. ഇന്ത്യാ വിഭജനത്തിനുശേഷം അദ്ദേഹം ജന്മനാട് വിട്ട് പയ്രടംഗയിലെ പ്രീതിനഗർ ഡിവിഷനിൽ സ്ഥിരതാമസമാക്കി. കിതീഷ് മോഹൻ ബാബുവിന്റെ കീഴിൽ ചെറുപ്പത്തിൽ തന്നെ പയ്രടങ്ങയിലെ ജനതാ സേവാ സംഘിൽ ചേർന്നു.
മരണം
തന്റെ രാജ്യത്തിന്റെ സ്വാതന്ത്ര്യത്തിനായി രക്തസാക്ഷിയാകാൻ അദ്ദേഹം എപ്പോഴും ആഗ്രഹിച്ചു. എന്നാൽ 1947-ൽ ഇന്ത്യ സ്വതന്ത്രമായതിനുശേഷം, ഒരു രക്തസാക്ഷിയാകാനുള്ള തന്റെ പ്രതീക്ഷ അദ്ദേഹം ഉപേക്ഷിച്ചു. മഹാത്മാഗാന്ധിയുടെ അഹിംസാ ആശയങ്ങളും തന്റെ രാജ്യത്തിനായി എന്തെങ്കിലും ചെയ്യാനുള്ള അദ്ദേഹത്തിന്റെ ദൃഢനിശ്ചയവും അദ്ദേഹത്തെ പ്രചോദിപ്പിച്ചു. ഗോവയിലെ പോർച്ചുഗീസ് സർക്കാരിന്റെ ഫാസിസത്തിനെതിരെ പോരാടാൻ 1955-ൽ അദ്ദേഹം ഗോവയിലെ സത്യാഗ്രഹ പ്രസ്ഥാനത്തിൽ ചേർന്നു. ഗോവ സ്വാതന്ത്ര്യ സമരത്തിൽ ചേരാൻ ഇന്ത്യയുടെ മറ്റു ഭാഗങ്ങളിൽ നിന്നും നിരവധി സത്യാഗ്രഹികൾ എത്തി. 1955 ഓഗസ്റ്റ് 13-ന്, നിത്യാനന്ദ്, മഹാരാഷ്ട്രയിലെ ബാബുറാവു തോറാട്ട്, പഞ്ചാബിലെ കർനൈൽ സിംഗ് എന്നിവർക്കൊപ്പം നിത്യാനന്ദ് ഒരു അഹിംസാ സത്യാഗ്രഹ സമരം ആരംഭിച്ചു. എന്നാൽ പോർച്ചുഗീസ് പോലീസിന് ഈ നീക്കം സഹിക്കാനായില്ല. അവർ നിത്യാനന്ദ്, കർണയിൽ സിംഗ്, ബാബുറാവു തോറാട്ട് എന്നീ മൂന്നുപേരെയും വെടിവച്ചു. നിത്യാനന്ദ് മരണത്തിന് കീഴടങ്ങി. അതേ ദിവസം, 1955 ഓഗസ്റ്റ് 13-ന്, ഗോവയിലെ വെംഗുർള ആശുപത്രിയിൽ വച്ച് അദ്ദേഹം മരിച്ചു.
പാരമ്പര്യം
പര്യടംഗ സ്മൃതി സംഘം 1994-ൽ അദ്ദേഹത്തിന്റെ സ്മരണയ്ക്കായി പയ്രടംഗ റെയിൽവേ സ്റ്റേഷന് സമീപം ഒരു സ്മാരകം നിർമ്മിച്ചു. അത് ഇന്നും നിലനിൽക്കുന്നു. കൊൽക്കത്തയിലെ പോർച്ചുഗീസ് ചർച്ച് സ്ട്രീറ്റിനെ സഹീദ് നിത്യാനന്ദ സഹ സരണി എന്ന് പുനർനാമകരണം ചെയ്തു.
അവലംബം
വർഗ്ഗം:ഇന്ത്യൻ സ്വാതന്ത്ര്യസമരം വർഗ്ഗം:ഇന്ത്യൻ വിപ്ലവകാരികൾ
വേൾഡ് ഇമ്മ്യൂണൈസേഷൻ വീക്ക്
വാക്സിനാൽ തടയാൻ കഴിയുന്ന രോഗങ്ങൾക്കെതിരെ അവബോധം സൃഷ്ടിക്കുന്നതിനും രോഗപ്രതിരോധ നിരക്ക് വർദ്ധിപ്പിക്കുന്നതിനുമുള്ള ആഗോള പൊതുജനാരോഗ്യ പ്രചാരണമാണ് വേൾഡ് ഇമ്മ്യൂണൈസേഷൻ വീക്ക്. എല്ലാ വർഷവും ഏപ്രിൽ അവസാന വാരത്തിലാണ് ഇത് നടക്കുന്നത്.
ഡിഫ്തീരിയ, മീസിൽസ്, പെർട്ടുസിസ്, പോളിയോ, ടെറ്റനസ്, കോവിഡ് -19 എന്നിവയുൾപ്പെടെ 25 വ്യത്യസ്ത പകർച്ചവ്യാധികൾ അല്ലെങ്കിൽ രോഗങ്ങളിൽ നിന്ന് പ്രതിരോധ കുത്തിവയ്പ്പ് വഴി സംരക്ഷിക്കാൻ കഴിയും. ലോകാരോഗ്യ സംഘടന കണക്കാക്കുന്നത്പ്രകാരം, സജീവമായ രോഗപ്രതിരോധം നിലവിൽ പ്രതിവർഷം 2 മുതൽ 3 ദശലക്ഷം മരണങ്ങൾ ഒഴിവാക്കുന്നു. എന്നിരുന്നാലും, ലോകമെമ്പാടുമുള്ള ലക്ഷക്കണക്കിന് ശിശുക്കൾ ഇപ്പോഴും അടിസ്ഥാന വാക്സിനുകൾ നഷ്‌ടപ്പെടുത്തുന്നു. ഇത് കൂടുതലും വികസ്വര രാജ്യങ്ങളിളിലാണ്. പരിമിതമായ വിഭവങ്ങൾ, മത്സരിക്കുന്ന ആരോഗ്യ മുൻഗണനകൾ, ആരോഗ്യ സംവിധാനങ്ങളുടെ മോശം മാനേജ്മെന്റ്, അപര്യാപ്തമായ നിരീക്ഷണം എന്നിവ മൂലമാണ് അപര്യാപ്തമായ രോഗപ്രതിരോധം പലപ്പോഴും ഉണ്ടാകുന്നത്. രോഗപ്രതിരോധം എങ്ങനെ ജീവൻ രക്ഷിക്കുന്നു എന്നതിനെക്കുറിച്ച് പൊതുജന അവബോധം വളർത്തുക, തങ്ങൾക്കും കുട്ടികൾക്കും മാരകമായ രോഗങ്ങൾക്കെതിരായ പ്രതിരോധ കുത്തിവയ്പ്പുകൾ ലഭിക്കുന്നതിന് എല്ലായിടത്തും ആളുകളെ സഹായിക്കുക എന്നതാണ് ലോക രോഗപ്രതിരോധ വാരത്തിന്റെ ലക്ഷ്യം.
ഒരാഴ്ച നീണ്ടുനിൽക്കുന്ന രോഗപ്രതിരോധ ബോധവൽക്കരണ പ്രവർത്തനങ്ങൾക്കായി വിവിധ രാജ്യങ്ങളിലും പ്രദേശങ്ങളിലും നടക്കുന്ന ശ്രമങ്ങളിൽ നിന്ന് ലോക രോഗപ്രതിരോധ ആഴ്ച ആരംഭിച്ചു. ലോകാരോഗ്യ ദിനം, ലോക രക്തദാന ദിനം, ലോക പുകയിലവിരുദ്ധ ദിനം, ലോക ക്ഷയരോഗ ദിനം, ലോക മലേറിയ ദിനം, ലോക രോഗി സുരക്ഷാ ദിനം, ലോക ഹെപ്പറ്റൈറ്റിസ് ദിനം, ലോക ആന്റിമൈക്രോബിയൽ ബോധവൽക്കരണദിനം, ലോക ചഗാസ് രോഗ ദിനം, ലോക എയ്ഡ്സ് ദിനം എന്നിവയ്ക്കൊപ്പം ലോകാരോഗ്യ സംഘടന അടയാളപ്പെടുത്തിയ പതിനൊന്ന് ഔദ്യോഗിക പ്രചാരണങ്ങളിൽ ഒന്നാണ് ലോക രോഗപ്രതിരോധ ആഴ്ച.
ചരിത്രം
വലത്ത്‌|ലഘുചിത്രം|ഒരു കുട്ടിക്ക് [[പോളിയോ പ്രതിരോധവാക്സിൻ നൽകുന്നു.]] ലോകാരോഗ്യ അസംബ്ലി 2012 മെയ് മാസത്തിലെ യോഗത്തിൽ ലോക രോഗപ്രതിരോധ ആഴ്ച അംഗീകരിച്ചു. മുമ്പ്, ലോകത്തിന്റെ വിവിധ പ്രദേശങ്ങളിൽ വ്യത്യസ്ത തീയതികളിൽ രോഗപ്രതിരോധ ആഴ്ചയുടെ പ്രവർത്തനങ്ങൾ നിരീക്ഷിച്ചിരുന്നു. ലോകമെമ്പാടുമുള്ള 180 ലധികം രാജ്യങ്ങളുടെയും പ്രദേശങ്ങളുടെയും പങ്കാളിത്തത്തോടെ 2012 ൽ ആദ്യമായി രോഗപ്രതിരോധ വാരം 2012 ൽ ആദ്യമായി ആചരിച്ചു.
തീമുകൾ
ഓരോവർഷത്തേയും ലോക രോഗപ്രതിരോധ വാരവും ഒരു ആശയത്തിൽ ശ്രദ്ധ കേന്ദ്രീകരിക്കുന്നു. തീമുകളിൽ ഇനിപ്പറയുന്നവ ഉൾപ്പെടുത്തിയിട്ടുണ്ട്:
അവലംബം
വർഗ്ഗം:ലോകാരോഗ്യസംഘടന വർഗ്ഗം:ഐക്യരാഷ്ട്രസഭാ ദിനാചരണങ്ങൾ വർഗ്ഗം:വാക്‌സിനേഷൻ
കൺവെൻഷൻ ഓൺ ബയോളജിക്കൽ ഡൈവേഴ്‌സിറ്റി
ഒരു ബഹുമുഖ ഉടമ്പടിയാണ് കൺവെൻഷൻ ഓൺ ബയോളജിക്കൽ ഡൈവേഴ്‌സിറ്റി(CBD). അനൗപചാരികമായി ജൈവവൈവിധ്യ കൺവെൻഷൻ എന്നറിയപ്പെടുന്ന ഉടമ്പടിക്ക് മൂന്ന് പ്രധാന ലക്ഷ്യങ്ങളുണ്ട്: ജീവശാസ്ത്രപരമായ വൈവിധ്യത്തിന്റെ (അല്ലെങ്കിൽ ജൈവവൈവിധ്യം) സംരക്ഷണം; അതിന്റെ ഘടകങ്ങളുടെ സുസ്ഥിരമായ ഉപയോഗം; ജനിതക വിഭവങ്ങളിൽ നിന്ന് ഉയർന്നുവരുന്ന ആനുകൂല്യങ്ങളുടെ ന്യായവും തുല്യവുമായ പങ്കുവയ്ക്കലും. ജൈവ വൈവിധ്യത്തിന്റെ സംരക്ഷണത്തിനും സുസ്ഥിര ഉപയോഗത്തിനുമുള്ള ദേശീയ തന്ത്രങ്ങൾ വികസിപ്പിക്കുക എന്നതാണ് ഇതിന്റെ ലക്ഷ്യം. സുസ്ഥിര വികസനത്തെക്കുറിച്ചുള്ള പ്രധാന രേഖയായി ഇത് പലപ്പോഴും കാണപ്പെടുന്നു.
1992 ജൂൺ 5-ന് റിയോ ഡി ജനീറോയിൽ നടന്ന ഭൗമ ഉച്ചകോടിയിൽ ഒപ്പുവയ്ക്കാനായി ഉടമ്പടി തുറന്നു. 1993 ഡിസംബർ 29-ന് ഇത് നിലവിൽ വന്നു. ഉടമ്പടി അംഗീകരിക്കാത്ത ഏക യുഎൻ അംഗരാജ്യമാണ് യുണൈറ്റഡ് സ്റ്റേറ്റ്സ്. ഇതിന് രണ്ട് അനുബന്ധ കരാറുകളുണ്ട്. കാർട്ടജീന പ്രോട്ടോക്കോൾ,നഗോയ പ്രോട്ടോക്കോൾ.
കാർട്ടജീന പ്രോട്ടോക്കോൾ ഓൺ ബയോസേഫ്റ്റി ടു ദി കൺവെൻഷൻ ഓൺ ബയോളജിക്കൽ ഡൈവേഴ്‌സിറ്റി എന്നത് ആധുനിക ബയോടെക്‌നോളജിയുടെ ഫലമായി ഒരു രാജ്യത്തിൽ നിന്ന് മറ്റൊന്നിലേക്ക് മാറുന്ന ഭേദഗതി വരുത്തിയ ജീവികളുടെ (LMOs) ചലനങ്ങളെ നിയന്ത്രിക്കുന്ന ഒരു അന്താരാഷ്ട്ര ഉടമ്പടിയാണ്. 2000 ജനുവരി 29-ന് ഇത് CBD-യുടെ അനുബന്ധ കരാറായി അംഗീകരിക്കുകയും 2003 സെപ്റ്റംബർ 11-ന് പ്രാബല്യത്തിൽ വരികയും ചെയ്തു.
ജനിതക വിഭവങ്ങളിലേക്കുള്ള പ്രവേശനത്തെക്കുറിച്ചുള്ള നഗോയ പ്രോട്ടോക്കോളും അവയുടെ ഉപയോഗത്തിൽ നിന്ന് (എബിഎസ്) ജൈവ വൈവിധ്യത്തെക്കുറിച്ചുള്ള കൺവെൻഷനിലേക്കുള്ള ആനുകൂല്യങ്ങളുടെ ന്യായവും തുല്യവുമായ പങ്കിടൽ സിബിഡിയുടെ മറ്റൊരു അനുബന്ധ കരാറാണ്. സിബിഡിയുടെ മൂന്ന് ലക്ഷ്യങ്ങളിലൊന്ന് ഫലപ്രദമായി നടപ്പിലാക്കുന്നതിന് ഇത് സുതാര്യമായ നിയമ ചട്ടക്കൂട് ആയ ജനിതക വിഭവങ്ങളുടെ വിനിയോഗത്തിൽ നിന്ന് ഉണ്ടാകുന്ന ആനുകൂല്യങ്ങളുടെ ന്യായവും തുല്യവുമായ പങ്കിടൽ നൽകുന്നു. നഗോയ പ്രോട്ടോക്കോൾ 2010 ഒക്ടോബർ 29-ന് ജപ്പാനിലെ നഗോയയിൽ അംഗീകരിക്കുകയും 2014 ഒക്ടോബർ 12-ന് പ്രാബല്യത്തിൽ വരികയും ചെയ്തു.
2010 അന്താരാഷ്ട്ര ജൈവവൈവിധ്യ വർഷം കൂടിയായിരുന്നു സിബിഡിയുടെ സെക്രട്ടേറിയറ്റ് അതിന്റെ കേന്ദ്രബിന്ദുവായിരുന്നു. നഗോയയിലെ സിബിഡി ഒപ്പിട്ടവരുടെ ശുപാർശയെത്തുടർന്ന്, 2010 ഡിസംബറിൽ യുഎൻ ജൈവവൈവിധ്യത്തെക്കുറിച്ചുള്ള ഐക്യരാഷ്ട്ര ദശകമായി 2011 മുതൽ 2020 വരെ പ്രഖ്യാപിച്ചു. കൺവെൻഷന്റെ സ്ട്രാറ്റജിക് പ്ലാൻ ഫോർ ബയോഡൈവേഴ്സിറ്റി 2011-2020, 2010-ൽ സൃഷ്ടിച്ചതിൽ ഐച്ചി ബയോഡൈവേഴ്സിറ്റി ടാർജെറ്റ്സ് ഉൾപ്പെടുന്നു.
കൺവെൻഷനിലെ കക്ഷികളുടെ മീറ്റിംഗുകൾ കോൺഫറൻസ് ഓഫ് പാർട്ടീസ് (COP) എന്നാണ് അറിയപ്പെടുന്നത്. ആദ്യത്തേത് (COP 1) 1994-ൽ ബഹാമാസിലെ നസ്സാവിൽ നടന്നതും ഏറ്റവും പുതിയത് (COP 15) ചൈനയിലെ കുൻമിങ്ങിൽ നടന്നതുമാണ്.
ഉത്ഭവവും ലക്ഷ്യവും
1988 നവംബറിൽ യുനൈറ്റഡ് നേഷൻസ് എൻവയോൺമെന്റ് പ്രോഗ്രാം (UNEP) അഡ്‌ഹോക്ക് വർക്കിംഗ് ഗ്രൂപ്പ് ഓഫ് ബയോളജിക്കൽ ഡൈവേഴ്‌സിറ്റിയിൽ വെച്ചാണ് ജൈവ വൈവിധ്യത്തെക്കുറിച്ചുള്ള ഒരു അന്താരാഷ്ട്ര കൺവെൻഷൻ എന്ന ആശയം രൂപപ്പെട്ടത്.
അവലംബം
This article is partly based on the relevant entry in the CIA World Factbook, edition.
കൂടുതൽ വായനയ്ക്ക്
There are indeed several comprehensive publications on the subject, the given reference covers only one small aspect
മൂക്കാഞ്ചാത്തൻ
കേരളത്തിലെ തനതു കലകളിൽ ഒന്നാണ് മൂക്കാഞ്ചാത്തൻ.
പുറത്തേയ്ക്കുള്ള കണ്ണികൾ
വർഗ്ഗം:കേരളത്തിലെ തനതു കലകൾ
ഗംഗു ബാബ
1857-ലെ ഇന്ത്യൻ കലാപത്തിൽ പങ്കെടുത്തയാളാണ് ഗംഗാ ബാബ അഥവാ ഗംഗു ബാബ. ഉത്തർപ്രദേശിലെ ബിതൂർ ഗ്രാമത്തിന് ചുറ്റുമുള്ള വാൽമീകി സമുദായത്തിൽ പെട്ടയാളാണ് അദ്ദേഹം.
വാമൊഴി പാരമ്പര്യത്തിലുള്ള കഥ
ഗംഗു ബാബയുടെ ധീരതയെക്കുറിച്ചും സത്പ്രവൃത്തികളെക്കുറിച്ചും നിരവധി കഥകളുണ്ട്. നാനാ സാഹേബ് പേഷ്വ പിന്നീട് ബിതൂർ രാജാവ് തന്റെ സൈന്യവുമായി അവിടെ നിന്ന് കടന്നുപോകുമ്പോൾ മുതുകിൽ ചത്ത കടുവയുമായി കാട്ടിൽ നിന്ന് മടങ്ങുന്ന ഗംഗുബാബയെ കണ്ടു. അത് അദ്ദേഹത്തിന് അങ്ങേയറ്റം മതിപ്പുളവാക്കി. ആ സമയത്ത് ബ്രിട്ടീഷുകാർക്കെതിരെ യുദ്ധം ആരംഭിച്ചതിനാൽ തന്റെ സൈന്യത്തിൽ ചേരാൻ ഗംഗു ബാബയോട് ആവശ്യപ്പെട്ടു. ഗംഗു ബാബ പെട്ടെന്ന് സ്വീകരിച്ചു
ബിതൂരിനടുത്തുള്ള ഗ്രാമങ്ങളിലെ ദലിതരുടെ വാക്കാലുള്ള പാരമ്പര്യമനുസരിച്ച്, അദ്ദേഹം മാത്രം തന്റെ വാളുകൊണ്ട് 150 ബ്രിട്ടീഷ് സൈനികരെ കൊന്നു. ഇത് ബ്രിട്ടീഷുകാരെ അലോസരപ്പെടുത്തി. അദ്ദേഹത്തെ മരിച്ചോ ജീവിച്ചോ അറസ്റ്റ് ചെയ്യാൻ സർക്കുലറുകൾ പുറപ്പെടുവിച്ചു. ഒടുവിൽ, അദ്ദേഹം അറസ്റ്റിലാവുകയും ചെയ്തു. ബ്രിട്ടീഷ് പട്ടാളക്കാർ അദ്ദേഹത്തെ ഒരു കുതിരയിൽ കെട്ടിയിട്ട് മൃതദേഹം കാൺപൂരിലേക്ക് വലിച്ചിഴച്ചു. തുടർന്ന് ചുണ്ണിഗഞ്ചിൽ വെച്ച് അവർ അദ്ദേഹത്തെ തൂക്കിക്കൊന്നു.
മൻസ മൂസ
മാലി സാമ്രാജ്യത്തിന്റെ ഒമ്പതാമത്തെ മാൻസയായിരുന്നു മൻസ മൂസ(منسا موسى; (r. c. 1312 – c. 1337)). അദ്ദേഹത്തിന്റെ ഭരണകാലത്ത് മാലി സാമ്രാജ്യം പ്രദേശികമായി അതിന്റെ ഉച്ചസ്ഥായിയിലെത്തി. തന്റെ സമ്പത്തിനും സമ്മാനങ്ങൾ നൽകുന്നതിനും പേരുകേട്ട മൂസ ചരിത്രത്തിലെ ഏറ്റവും ധനികരായ ആളുകളിൽ ഒരാളായും അറിയപ്പെടുന്നു.
മൂസ സിംഹാസനത്തിൽ കയറുന്ന സമയത്ത്, മാലി കീഴടക്കിയിരുന്ന ഘാന സാമ്രാജ്യത്തിന്റെ ഭൂരിഭാഗവും മാലിയിൽ ഉൾപ്പെട്ടിരുന്നു. ഇപ്പോൾ ഗിനിയ, സെനഗൽ, മൗറിറ്റാനിയ, ഗാംബിയ, ആധുനിക സംസ്ഥാനമായ മാലി എന്നിവയുടെ ഭാഗമായ ഭൂപ്രദേശങ്ങൾ ഉൾക്കൊള്ളുന്നതായിരുന്നു മാലി സാമ്രാജ്യം.
1324-ൽ മൂസ വലിയ പരിവാരങ്ങളോടും ബഹുലമായ സ്വർണ്ണ സംഭരണത്തോടും കൂടി യാത്ര ചെയ്തു കൊണ്ട് മക്കയിലേക്ക് ഹജ്ജിന് പോയി. യാത്രാമധ്യേ, അദ്ദേഹം കെയ്‌റോയിൽ സമയം ചെലവഴിച്ചു. അവിടെ അദ്ദേഹത്തിന്റെ ആഡംബര സമ്മാനം ഈജിപ്തിലെ സ്വർണ്ണത്തിന്റെ മൂല്യത്തെ ഗണ്യമായി ബാധിക്കുകയും വിശാലമായ മുസ്ലീം ലോകത്തിന്റെ ശ്രദ്ധ ആകർഷിക്കുകയും ചെയ്തു.
മൂസ മാലി സാമ്രാജ്യത്തിന്റെ അതിർത്തികൾ പ്രത്യേകിച്ചും ഗാവോ, റ്റിംബക്റ്റു നഗരങ്ങൾ അതിന്റെ പ്രദേശത്ത് ഉൾപ്പെടുത്തി വിപുലീകരിച്ചു. മുസ്ലീം ലോകത്തിന്റെ മറ്റു ഭാഗങ്ങളുമായി, പ്രത്യേകിച്ച് മംലൂക്ക്, മരിനിദ് സുൽത്താനേറ്റുകളുമായി അദ്ദേഹം അടുത്ത ബന്ധം പുലർത്താൻ ശ്രമിച്ചു. അൻഡലൂഷ്യൻ കവി അബു ഇഷാഖ് അൽ-സാഹിലിയെപ്പോലുള്ള വിശാല മുസ്‌ലിം ലോകത്ത് നിന്നുള്ള പണ്ഡിതന്മാരെ മാലിയിലേക്ക് അദ്ദേഹം റിക്രൂട്ട് ചെയ്യുകയും ഇസ്ലാമിക പഠനത്തിന്റെ കേന്ദ്രമായി ടിംബക്റ്റുവിനെ സ്ഥാപിക്കാൻ സഹായിക്കുകയും ചെയ്തു. അദ്ദേഹത്തിന്റെ ഭരണം ടിംബക്റ്റുവിലെ ഡിജിൻഗെറെബർ മസ്ജിദിന്റെ ഭാഗം ഉൾപ്പെടെ നിരവധി നിർമ്മാണ പദ്ധതികളുമായി ബന്ധപ്പെട്ടിരിക്കുന്നു. മൂസയുടെ ഭരണം പലപ്പോഴും മാലിയുടെ ശക്തിയുടെയും പ്രതാപത്തിന്റെയും ഉന്നതിയായി കണക്കാക്കപ്പെടുന്നു.
External links
വർഗ്ഗം:ഗിനിയൻ മനുഷ്യസ്‌നേഹികൾ
ബഞ്ചൊ സാരയാഷിക്കി
1741 മുതൽ പ്രചാരത്തിലുള്ള ഒരു ജാപ്പനീസ് നാടോടിക്കഥയാണ് (കൈഡാൻ) ബഞ്ചെ സരയാഷിക്കി (番町皿屋敷, The Dish Mansion at Banchō). സരയാഷിക്കി (皿屋敷, Manor of the Dishes) പുരാവൃത്തം എന്നും ഇത് വിളിക്കപ്പെടുന്നു. ജാപ്പനീസ് സമുറായ് ടെസ്സാൻ അയോമയുടെ മാളികയിലെ വീട്ടുജോലിക്കാരിയെ ചുറ്റിപ്പറ്റിയാണ് കഥ നടക്കുന്നത്. ഹരിമ, ബാൻഷു, എഡോ എന്നിങ്ങനെ ഈ കഥയുടെ വിവിധ പതിപ്പുകളും പ്രചാരത്തിലുണ്ട്.
ചരിത്രം
ഒകിക്കുവിന്റെ (お 菊) മരണത്തിന്റെ കഥ ആദ്യമായി പ്രത്യക്ഷപ്പെട്ടത് 1741 ജൂലൈയിൽ ടൊയോട്ടാകെസ തിയേറ്ററിൽ ബഞ്ചെ സരയാഷിക്കി എന്ന ബൻ‌റാക്കു നാടകമായിട്ടാണ്. സുപരിചിതമായ ഈ പ്രേത കഥ അസാഡ ഇക്കോയും തമെനാഗ ടാരോബി I ഉം ചേർന്ന് ജാപ്പനീസ് പരമ്പരാഗത പപ്പറ്റ് തിയേറ്ററായ നിംഗി ജുറൂരിയിൽ നിർമ്മിച്ചു. നിരവധി വിജയകരമായ ബൻ‌റാക്കു ഷോകളെപ്പോലെ, ഇതിന്റെ ഒരു കബുകി പതിപ്പ് അവതരിപ്പിക്കപ്പെട്ടു. 1824 സെപ്റ്റംബറിൽ, ബഞ്ചൊ സരയാഷിക്കി നകാ നോ ഷിബായ് തിയേറ്ററിൽ ഒട്ടാനി ടോമോമാൻ II, അരാഷി കൊറോക്കു നാലാമൻ എന്നിവർ അയോമ ഡൈഹാച്ചി, ഒകികു എന്നിവരുടെ വേഷങ്ങളിൽ അഭിനയിച്ചു.
1850-ൽ സെഗാവ ജോക്കോ മൂന്നാമൻ വൺ-ആക്റ്റ് കബുകി പതിപ്പ് സൃഷ്ടിച്ചു. ഇത് മിനോറിയോഷി കോഗാനെ നോ കിക്കുസുക്കി എന്ന പേരിൽ നകമുര-സ തിയേറ്ററിൽ അരങ്ങേറ്റം കുറിക്കുകയും ഇച്ചിക്കാവ ഡഞ്ചാരെ എട്ടാമൻ, ഇച്ചിക്കാവ കോഡൻജി നാലാമൻ എന്നിവർ തെറ്റ്സുസാൻ, ഒകികുസാൻ എന്നിവരുടെ വേഷങ്ങളിൽ അഭിനയിക്കുകയും ചെയ്തു. 1971 ജൂണിൽ ഷിൻ‌ബാഷി എൻ‌ബുജോ തിയേറ്ററിൽ‌ പുനരുജ്ജീവിപ്പിക്കുന്നതുവരെ ഈ ഒറ്റ-ആക്റ്റ് അഡാപ്റ്റേഷൻ‌ ജനപ്രിയമായിരുന്നില്ല. കൂടാതെ ടെറ്റോസുൻ‌, ഒകികു എന്നിവരുടെ വേഷങ്ങളിൽ‌ കറ്റോക തകാവോയും ബാൻ‌ഡോ തമാസബുറെ അഞ്ചാമനും അഭിനയിച്ചു.
ഒകാമോട്ടോ കിഡോ എഴുതിയ ബാൻ‌ചെ സരയാഷിക്കിയുടെ ഏറ്റവും പരിചിതവും ജനപ്രിയവുമായ വിവർത്തനം 1916 ഫെബ്രുവരിയിൽ ഹോങ്കോ-സ തിയേറ്ററിൽ അരങ്ങേറി. ഇച്ചിക്കാവ സദാൻജി രണ്ടാമനും ഇച്ചിക്കാവ ഷാച്ചെ രണ്ടാമനും ഹരിമ പ്രഭു, ഒകികു എന്നിവരുടെ വേഷങ്ങളിൽ അഭിനയിച്ചു. ക്ലാസിക് ഗോസ്റ്റ് സ്റ്റോറിയുടെ ഒരു ആധുനിക പതിപ്പായിരുന്നു അത്. അതിൽ രണ്ട് കഥാപാത്രങ്ങളുടെ പ്രചോദനത്തെക്കുറിച്ച് ആഴത്തിലുള്ള മനഃശാസ്ത്രപരമായ പഠനം നടത്തി.
ഹോമ ദരാബി
ഹോമ ദരാബി (പേർഷ്യൻ: هما دارابی; 1940-1994) ഒരു ഇറാനിയൻ ശിശുരോഗ വിദഗ്ധയും പണ്ഡിതയും, നേഷൻ പാർട്ടി ഓഫ് ഇറാനുമായി ബന്ധപ്പെട്ട രാഷ്ട്രീയ പ്രവർത്തകയുമായിരുന്നു. അവളുടെ മരണത്തിലേക്ക് നയിച്ച നിർബന്ധിത ഹിജാബിനെതിരെ പ്രതിഷേധിച്ച് സ്വയം തീകൊളുത്തിയതിൻറെ പേരില് അവർ അറിയപ്പെടുന്നു. നിർബന്ധിത ഹിജാബിനെതിരെയുള്ള പ്രതിഷേധത്തിൽ സ്വയം തീകൊളുത്തിയ അവർ പൊള്ളലേറ്റതിനെത്തുടർന്ന് അടുത്ത ദിവസം ആശുപത്രിയിൽ മരിച്ചു.
ബഞ്ചൊ സാരയാഷിക്കി
നാടൻ പതിപ്പ്
ഒരിക്കൽ ഒകിക്കു എന്നു പേരുള്ള ഒരു സുന്ദരി സേവകൻ ഉണ്ടായിരുന്നു. അവൾ സമുറായി അയോമ ടെസ്സനിൽ ജോലി ചെയ്തു. താൻ അവളുമായി പ്രണയത്തിലാണെന്നും അവളെ വിവാഹം കഴിക്കാൻ ആഗ്രഹിക്കുന്നുവെന്നും പറഞ്ഞപ്പോൾ ഒകിക്കു പലപ്പോഴും അവനെ നിരസിച്ചു, അതിനാൽ കുടുംബത്തിന്റെ വിലയേറിയ പത്ത് ഡെൽഫ് പ്ലേറ്റുകളിൽ ഒന്ന് അശ്രദ്ധമായി നഷ്ടപ്പെട്ടുവെന്ന് അവൻ അവളെ കബളിപ്പിച്ചു. അത്തരമൊരു കുറ്റകൃത്യം സാധാരണയായി അവളുടെ മരണത്തിൽ കലാശിക്കും. ഒരു ഉന്മാദത്തിൽ അവൾ ഒൻപത് പ്ലേറ്റുകളും പലതവണ എണ്ണി എണ്ണി. എന്നിരുന്നാലും, അവൾ പത്താമനെ കണ്ടെത്താൻ കഴിയാതെ, കുറ്റകരമായ കണ്ണീരോടെ അയോമയുടെ അടുത്തേക്ക് പോയി. ഒടുവിൽ അവൾ തന്റെ കാമുകൻ ആയിത്തീർന്നാൽ വിഷയം അവഗണിക്കാമെന്ന് സമുറായി വാഗ്ദാനം ചെയ്തു, പക്ഷേ അവൾ വീണ്ടും നിരസിച്ചു. രോഷാകുലയായ അയോമ അവളെ ഒരു കിണറ്റിലേക്കെറിഞ്ഞു കൊന്നു.
പുറംകണ്ണികൾ
വർഗ്ഗം:ജാപ്പനീസ് നാടോടിക്കഥകൾ
ഹോമ ദരാബി
ജീവിതരേഖ
1991 ഡിസംബറിൽ "ഹിജാബ് നിയമം പാലിക്കാത്തതിന്" അവളെ സ്ഥാനത്തുനിന്ന് പുറത്താക്കി. 1993 മെയ് മാസത്തിൽ ഒരു ട്രൈബ്യൂണൽ ഈ തീരുമാനം അസാധുവാക്കിയെങ്കിലും അവളുടെ സ്ഥാനം പുനഃസ്ഥാപിക്കാൻ സർവകലാശാല വിസമ്മതിച്ചു.
മരണം
നിർബന്ധിത ഹിജാബിനെതിരേയുള്ള പ്രതിഷേധ സൂചകമായി, 1994 ഫെബ്രുവരി 21 ന്, തജ്രിഷിന് സമീപമുള്ള പൊതുവഴിയിൽ ഹിജാബ് അഴിച്ചതിന് ശേഷം, ഹോമ ദാരാബി തലയിൽ പെട്രോൾ ഒഴിച്ച് സ്വയം തീകൊളുത്തി. പൊള്ളലേറ്റതിനെത്തുടർന്ന് ആശുപത്രിയിൽ പ്രവേശിപ്പിക്കപ്പെട്ട അവൾ തൊട്ടുടുത്ത ദിവസം ആശുപത്രിയിൽ മരിച്ചു.
എയ്മി ഗുഡ്മാൻ
അവലംബം
വർഗ്ഗം:ഗാന്ധി സമാധാന സമ്മാനം ലഭിച്ചവർ വർഗ്ഗം:1957-ൽ ജനിച്ചവർ വർഗ്ഗം:ഏപ്രിൽ 13-ന് ജനിച്ചവർ
കോൺഗ്രസ് (എ)
ബാഹ്യ ലിങ്കുകൾ
വർഗ്ഗം:കേരളത്തിലെ നിഷ്ക്രിയമായ രാഷ്ട്രീയകക്ഷികൾ
അറാസ്‌ നദി
തുർക്കി, അർമീനിയ, അസർബെയ്ജാൻ, ഇറാൻ എന്നീ രാജ്യങ്ങളിലൂടെ ഒഴുകുന്ന ഒരു നദിയാണ് അറാസ് അല്ലെങ്കിൽ അറാക്‌സസ് (Aras or Araxes). ലെസ്സർ കോക്കസസ് പർവതത്തിന്റെ തെക്ക് ഭാഗത്ത് നിന്നാണ് ഈ നദി ഉദ്ഭവിക്കുന്നത്. പിന്നീട് ലെസ്സർ കോക്കസസിന്റെ വടക്ക് ഭാഗത്ത് വെച്ച് കുറ നദിയിൽ ലയിക്കുന്നു. 1072 കിലോമീറ്റർ ( 666 മൈൽ) ആണ് അറാസ് നദിയുടെ ആകെ നീളം. 102,000 ചതുരശ്ര കിലോമീറ്റർ ( 39,000 ചതുരശ്ര മൈൽ) പ്രദേശത്ത് കൂടി പരന്ന് ഒഴുകുന്ന ഈ നദി യൂറോപ്പ്-ഏഷ്യ അതിർത്തി മേഖലയായ കോക്കസസ് പ്രദേശത്തെ വലിയ നദികളിൽ ഒന്നാണ്.
പേരുകൾ
പുരാതന കാലത്ത് ഗ്രീക്കുകാർക്കിടയിൽ ഈ നദി അറാക്‌സസ് (Αράξης) എന്നാണ് അറിയപ്പെട്ടിരുന്നത്. ആധുനിക അർമീനിയൻ ഭാഷയിൽ അറാക്‌സ് Araks or Arax (Արաքս) എന്നാണ് അറിയപ്പെടുന്നത്. പുരാതന അർമീനിയൻ ഭാഷയിൽ യെരാസ്ഖ് Yeraskh എന്നായിരുന്നു ഇതിന്റെ പേര്. പഴയ ജോർജിയൻ ഭാഷയിൽ രാക്ശി Rakhsi (რახსი) എന്നാണ് ഈ നദിയുടെ പേര്. തുർക്കി ഭാഷയിൽ അറാസ് (Aras), പേർഷ്യൻ ഭാഷയിൽ അറസ് (  Aras), കുർദിഷ് ഭാഷയിൽ ഇറെസ് (Erez), അസർബെയ്ജാനി ഭാഷയിൽ അരസ് (Araz) എന്നുമാണ് ഈ നദി അറിയപ്പെടുന്നത്.
വിവരണം
കിഴക്കൻ തുർക്കിയിലെ പ്രധാന നഗരമായ ഇർസുറുമിന് അടുത്താണ് അറാസ് നദിയുടെ പ്രഭവ കേന്ദ്രം. തുർക്കി-അർമീനിയൻ അതിർത്തിയോട് വളരെ അടുത്തുള്ള ദിഘൂർ ജില്ലയുടെ തെക്കുകിഴക്കൻ ഭാഗത്തായി അഖൂരിയൻ നദയുമായി അറാസ് നദി കൂടിച്ചേരുന്നു.
മിത്സുബിഷി മോട്ടോഴ്‌സ്‌
ജപ്പാനിലെ ടോക്യോയിൽ ഉള്ള മിനാട്ടോ ആസ്ഥാനമാക്കി പ്രവർത്തിക്കുന്ന ഒരു ജപ്പാൻ ബഹുരാഷ്ട്ര കമ്പനിയാണ് മിറ്റ്‌സുബിഷി മോട്ടോഴ്‌സ് കോർപറേഷൻ Mitsubishi Motors Corporation (三菱自動車工業株式会社). രണ്ടായിരത്തി പതിനൊന്നിൽ ജപ്പാൻ വാഹന നിർമ്മാതാക്കളുടെ പട്ടികയിൽ ആറാം സ്ഥാനത്തും ലോക പട്ടികയിൽ പത്തൊൻപതാം സ്ഥാനത്തും ആയിരുന്നു മിറ്റ്‌സുബിഷി മോട്ടോർസ്.
വിവാദങ്ങൾ
2017ൽ, ഇന്ധനക്ഷമത സംബന്ധിച്ച തെറ്റായ വിവരങ്ങൾ കാറ്റലോഗുകളിലും വെബ് സൈറ്റിലും പ്രസിദ്ധീകരിച്ചുവെന്ന് കണ്ടെത്തിയ ജപ്പാനിലെ ഉപഭോക്തൃ സംരക്ഷണ വിഭാഗം ഏകദേശം 28.5 കോടി ഇന്ത്യൻ രൂപയ്ക്ക് തത്തുല്യമായ തുക പിഴചുമത്തി.
കമൽജിത് സിംഗ് പോൾ
അപസ്മാരം, ട്രെമേഴ്സ്, പാർക്കിൻസൺസ് രോഗം എന്നിവയിലെ ചികിത്സയിൽ വൈദഗ്ദ്ധ്യം നേടിയ യുഎസ് ആസ്ഥാനമായുള്ള ഒരു ഇന്ത്യൻ ന്യൂറോ സർജനാണ് കമൽജിത് സിംഗ് പോൾ. ശസ്ത്രക്രിയാ ഉപകരണങ്ങളുടെ 12 പേറ്റന്റുകൾ ഉൾപ്പെടെ 19 യുഎസ് പേറ്റന്റുകൾ അദ്ദേഹത്തിനുണ്ട്. പഞ്ചാബ് സർക്കാരിൽ നിന്ന് 2001 ൽ പഞ്ചാബ് ഗൗരവ് സൻമാൻ സ്വീകർത്താവും 2008 ലും 2009 ലും രണ്ട് തവണ പേഷ്യന്റ്സ് ചോയ്സ് അവാർഡും നേടിയ അദ്ദേഹത്തിന് ഇന്ത്യ സർക്കാർ, 2002 ൽ പത്മശ്രീ നൽകി.
അവലംബം
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ജീവിച്ചിരിക്കുന്ന പ്രമുഖർ
സബൈകാൽസ്ക്കി ദേശീയോദ്യാനം
സബൈകാൽസ്ക്കി ദേശീയോദ്യാനത്തിൽ (Забайкальский национальный парк) ബൈക്കൽ തടാകത്തിന്റെ കിഴക്കേതീരത്തിന്റെ മധ്യഭാഗം കിഴക്കുഭാഗത്തുള്ള ബർസിൻ പർവ്വതങ്ങളുടെ പടിഞ്ഞാറേ മലഞ്ചരിവ്, ഉഷ്കാനി ദ്വീപുകൾ, തടാകത്തിലെ ഏക ഉപദ്വീപായ സ്‌വ്യറ്റോയ് നോസ് ("വിശുദ്ധ മൂക്ക്") എന്നിവ് ഉൾപ്പെടുന്നു. ദേശീയോദ്യാനത്തിന്റെ 2,690 ചതുരശ്രകിലോമീറ്ററിൽ 38.8 ചതുരശ്രകിലോമീറ്റർ പ്രദേശം തടാകത്തിന്റെ തന്നെ സംരക്ഷിത ജലമേഖലയാണ്.
ഭൂപ്രകൃതി
പടിഞ്ഞാറു ഭാഗത്ത് ബൈക്കൽ തടാകത്തിന്റെ തീരങ്ങളും വടക്കു ഭാഗത്ത് ബർഗൂസിൻ നാച്ചർ റിസർവ്വും തെക്കു ഭാഗത്തും കിഴക്കു ഭാഗത്തും ബർഗൂസിൻ മേഖലയിള്ള പർവ്വതശ്രേണികളും സബൈകാൽസ്ക്കിയെ അതിരിടുന്നു. ദേശീയോദ്യാനത്തിലെ ഏറ്റവും ഉയരത്തിലുള്ള ഭാഗം 2,376 മീറ്ററുള്ള (7,795 അടി) മൗണ്ട് ബർമാഷോവോയ് ആണ്.
അവലംബം
വർഗ്ഗം:റഷ്യയിലെ ദേശീയോദ്യാനങ്ങൾ
മിച്ചൽ സ്റ്റാർക്ക്
ഒരു ഓസ്ട്രേലിയൻ അന്താരാഷ്ട്ര ക്രിക്കറ്റ് താരമാണ് മിച്ചൽ ആരോൺ സ്റ്റാർക്ക് എന്ന മിച്ചൽ സ്റ്റാർക്ക് (ജനനം 1990 ജനുവരി 30, ന്യൂ സൗത്ത് വെയിൽസ് ,ഓസ്ട്രേലിയ).2011 ഒക്ടോബറിൽ ഇന്ത്യക്കെതിരായ മൽസരത്തിലൂടെ അന്താരാഷ്ട്ര ക്രിക്കറ്റിൽ അരങ്ങേറിയ സ്റ്റാർക്ക് ഒരു ഇടം കൈയൻ ഫാസ്റ്റ് ബൗളറും ലോവർ ഓഡർ ബാറ്റ്സ്മാനുമാണ് .ആഭ്യന്തര ക്രിക്കറ്റിൽ സിഡ്നി സിക്സേഴ്സ്,യോർക്ക്ഷെയർ,റോയൽ ചലഞ്ചേഴ്സ് ബാംഗ്ലൂർ എന്നീ ടീമുകൾക്ക് വേണ്ടി സ്റ്റാർക്ക് കളിക്കുന്നുണ്ട്. 2015 ക്രിക്കറ്റ് ലോകകപ്പിൽ ന്യൂസിലന്റിനെതിരെ ഓക്‌ലൻഡിലെ ഈഡൻ പാർക്കിൽ നടന്ന ഗ്രൂപ്പ് മൽസരത്തിൽ 28 റൺസ് വഴങ്ങി 6 വിക്കറ്റ് നേടിയതാണ് അദ്ദേഹത്തിന്റെ കരിയറിലെ ഏറ്റവും മികച്ച പ്രകടനം.
പുറത്തേക്കുള്ള കണ്ണികൾ
വർഗ്ഗം:ഓസ്ട്രേലിയൻ ക്രിക്കറ്റ് കളിക്കാർ വർഗ്ഗം:1990-ൽ ജനിച്ചവർ വർഗ്ഗം:ജനുവരി 30-ന് ജനിച്ചവർ
റാവുത്തർ
തെക്കേ ഇന്ത്യൻ സംസ്ഥാനമായ തമിഴ്‌നാട്ടിൽ നിന്നും കേരളത്തിൽ നിന്നുമുള്ള ഒരു മുസ്ലീം സമുദായമാണ് റൗതർ അല്ലെങ്കിൽ രാവുതാർ അല്ലെങ്കിൽ റാവുത്തർ(തമിഴ്: இராவுத்தர் Irauttar). ചോള കാലഘട്ടത്തിൽ ദക്ഷിണേന്ത്യയിൽ എത്തിയ തുർക്കി ജനതയുടെ പിൻഗാമികളാണ് ഇവർ. അർക്കോട്ടിലെ നവാബും തമിഴ് ഭരണാധികാരികളുടെ സൈന്യത്തിലെ നിരവധി സൈനിക കുതിരപ്പടയാളികളുമാണ് റോത്തർസ്. പരമ്പരാഗതമായി മറവന്മാരെപ്പോലുള്ള ഒരു വംശീയ അധിഷ്ഠിത യുദ്ധവൈഗ്‌ദ്ധ്യമുള്ള ജനസമൂഹമാണ് റാവുട്ടറുകൾ. കൂടാതെ ബഹു-വംശീയ തമിഴ് മുസ്‌ലിം സമുദായത്തിന്റെ ഒരു ഭാഗമാണ്. 15 മുതൽ 18 വരെ നൂറ്റാണ്ടുകളിൽ തമിഴ് പോളിഗറുകൾ, ജമീന്ദാർ, തലവൻമാർ എന്നിവരായി റാവുട്ടാറുകളെ കണ്ടെത്തിയിട്ടുണ്ട്. ആധുനിക യുഗത്തിൽ, അവർ പലപ്പോഴും സാമ്പത്തികമായി വിജയിക്കുകയും സംരംഭകർ, ബിസിനസ്സ് ആളുകൾ, ഭൂവുടമകൾ എന്നീ നിലകളിൽ പ്രവർത്തിക്കുകയും ചെയ്യുന്നു. വിവാഹ ചടങ്ങുകളിൽ അവർ തങ്ങളുടെ ചരിത്രപരമായ വീരശൂരപരാക്രമത്തെ ഓർക്കുന്നു. അവിടെ മണവാളനെ കുതിരപ്പുറത്ത് ഘോഷയാത്ര നടത്തുന്നു. എന്നാൽ ഈ സമ്പ്രദായം അതിവേഗം അപ്രത്യക്ഷമാവുകയാണ്. ഈ വംശത്തിൽ തുർക്ക്-തെന്നിന്ത്യൻ സങ്കരപാരമ്പര്യം (multi ethnic) ഉള്ളതായി സൂചനകൾ ഉണ്ട്. തുർക്കി എന്നർത്ഥം വരുന്ന ‘തുലുക്കർ’ എന്ന പേരിലും ഇവർ അറിയപ്പെട്ടിരുന്നത് ഇതിലേക്കുള്ള സാദ്ധ്യതയാണ്. സുന്നി വിഭാഗത്തിലെ ഹനഫി മദ്ഹബ് (Hanafi school- ഇമാം അബൂഹനീഫയാൽ-699—767 CE- ക്രോഡീകൃതമായ കർമശാസ്ത്രം) പിന്തുടരുന്ന ഇവരുടെ പരമ്പരാഗതഭാഷ തമിഴ്‌ ആണ്. ഇവരുടെ ഉത്പത്തിയെക്കുറിച്ച് ഇനിയും ഗവേഷണങ്ങൾ നടക്കേണ്ടതുണ്ട്. കഴിഞ്ഞ നൂറ്റാണ്ടിൽ കപ്പൽ കയറിപ്പോയ ഇവരിലെ ഒരു വിഭാഗം മലയ, സിങ്കപ്പൂർ ദേശങ്ങളിൽ കുടിയേറിയിട്ടുണ്ട്. റാവുത്തർ എന്നും റാവ്ടിൻ (Rautin) എന്നും സർനെയിം ഉപയോഗിക്കുന്ന അവർ ഇന്ന് അവിടങ്ങളിൽ പ്രബലവിഭാഗമാണ്‌. കേരള ചരിത്ര ഗവേഷണ കൌൺസിൽ 'റാവുത്തർമാരുടെ മുന്നൂറു വർഷം' എന്ന ഒരു ചരിത്രപുസ്തകം പ്രസിദ്ധീകരിച്ചിട്ടുണ്ട്. കേരളത്തിലെ തെക്കൻ ജില്ലകളിൽ റാവുത്തർമാർ ധാരാളമായുണ്ട്. ഈരാറ്റുപേട്ട, കാഞ്ഞിരപ്പള്ളി, പത്തനംതിട്ട, ആലപ്പുഴ, കൊല്ലം, ഇടുക്കി തുടങ്ങിയ പട്ടണങ്ങളിൽ ഇവരെ കൂടുതലായി കണ്ടു വരുന്നു. കോഴിക്കോട് ജില്ലയിലെ കൂടരഞ്ഞിയിൽ 400 ഇൽ അധികം കുടുംബങ്ങൾ വസിച്ചു പോരുന്നു. ഇന്ത്യയിലെ ആദ്യത്തെ സുപ്രീം കോടതി വനിതാ ജഡ്ജി ഫാത്തിമ ബീവി, പത്തനംതിട്ടയിലെ ഏറ്റവും പ്രധാന കുടുംബവും കൊല്ലം തലച്ചിറയിൽ ശാഖയുള്ളതുമായ പ്രമുഖ റാവുത്തർ കുടുംബമായ അണ്ണാവീട്ടിൽ നിന്നുമുള്ളതാണ്.
പദോൽപ്പത്തി
'രാജകുമാരൻ', 'കുലീനൻ' അല്ലെങ്കിൽ 'കുതിരക്കാരൻ' എന്ന അർത്ഥത്തിൽ സംസ്‌കൃത राजपुत्र (രജപുത്ര) എന്ന പദത്തിൽ നിന്നാണ് രാവുട്ടാർ (അല്ലെങ്കിൽ രാവുത്ത, രാവുതർ, റാഹ്‌തോർ, രത്തൂർ, റൗതർ, റാവത്തർ) എന്ന പേര് ലഭിച്ചത്. റാവുട്ട അല്ലെങ്കിൽ രാഹുട്ട എന്ന തലക്കെട്ടിന്റെ അർത്ഥം 'ഉപ ഭരണാധികാരി' എന്നാണ് ഡി.സി സിർകാർ ചൂണ്ടിക്കാട്ടുന്നത്. ഉത്തരേന്ത്യയിലെ മുസ്‌ലിം രജപുത്രർക്കിടയിൽ പൊതുവായുള്ള പേരായ റാത്തോഡിൽ നിന്നാണ് ഈ പേര് വന്നതെന്ന് ചില പണ്ഡിതന്മാർ അവകാശപ്പെടുന്നു. 'തുർക്കികൾ' എന്നർഥമുള്ള ചൗർ (തുരുക്കിയാർ) എന്നും റൗതർ അറിയപ്പെടുന്നു. ചരിത്രപരമായി, അവർ പരമ്പരാഗതമായി ഭരണാധികാരികൾ, സൈനിക നാടോടി എന്നീ പദവികൾ വഹിക്കുന്ന വംശങ്ങളുടെ ഭാഗങ്ങളാണ്. ചില ലിഖിതങ്ങളിൽ പാർവത റാവുട്ടാർ എന്ന ഭരണാധികാരിയെ പരാമർശിക്കുന്നു.
രാഹുത് അല്ലെങ്കിൽ റൗട്ടിന്റെ അർത്ഥം "യോദ്ധാവ്", റായ എന്നാൽ "ക്യാപ്റ്റൻ" എന്നാണ്. രാവുത്താരായൺ അല്ലെങ്കിൽ രാവുത്തകാർട്ടൻ എന്നാൽ കുതിരപ്പടയുടെ ഉന്നത സൈനിക മേധാവി.
ഉത്ഭവം
ഡെക്കാണിലെ മുസ്ലീം കോർട്ടിനോട് ചേർന്നുള്ള സൈനികരും ഉദ്യോഗസ്ഥരും സാഹിത്യകാരന്മാരുമാണ് റാവുത്തർമാർ. അനംഗഭീമ മൂന്നാമൻ രാജാവിന്റെയും അദ്ദേഹത്തിന്റെ പിൻഗാമികളുടെയും ലിഖിതങ്ങളിൽ പലതിലും, ഗംഗാ ചക്രവർത്തി റാവുട്ടൻ, റാവുത്ത അല്ലെങ്കിൽ രാവുത്ത എന്ന് വിശേഷിപ്പിക്കപ്പെടുന്നത് സംസ്‌കൃത രാജപുത്രനിൽ നിന്നാണ് (അക്ഷരാർത്ഥത്തിൽ "രാജകുമാരൻ" എന്നാൽ യഥാർത്ഥത്തിൽ കുലീനതയുടെ തലക്കെട്ട്) നിന്ന് ഉരുത്തിരിഞ്ഞതാണ്. ഇത് പലപ്പോഴും കീഴാള ഭരണാധികാരികളാൽ അനുമാനിക്കപ്പെട്ടിരുന്നു
രണ്ട് നൂറ്റാണ്ടിലേറെയായി (ഏകദേശം എ.ഡി 950 മുതൽ 1200 വരെ) തമിഴ്‌നാട്ടിൽ ആധിപത്യം പുലർത്തിയിരുന്ന ചോളന്മാർ ക്ഷയിച്ചുപോയി, പാണ്ഡ്യ രാജാക്കന്മാർക്ക് അടുത്ത നൂറ്റാണ്ടിൽ (എ.ഡി. 1200 മുതൽ എ.ഡി 1300 വരെ) മേൽക്കൈ ഉണ്ടായിരുന്നു. മറവർമ്മൻ കുലശേഖര പാണ്ഡ്യൻ ഒന്നാമന് (1268 - 1310) രണ്ട് ആൺമക്കളുണ്ടായിരുന്നു: രാജാവിന്റെ ഭാര്യയായ ജാതവർമൻ സുന്ദര പാണ്ഡ്യൻ മൂന്നാമൻ, യജമാനൻ വീര പാണ്ഡ്യൻ രണ്ടാമൻ. അദ്ദേഹത്തിന് ശേഷം വീര പാണ്ഡ്യൻ വരുമെന്ന് രാജാവ് പ്രഖ്യാപിച്ചു. ഇതുകേട്ട് പ്രകോപിതനായ സുന്ദര പാണ്ഡ്യൻ പിതാവിനെ വധിക്കുകയും 1310 ൽ രാജാവാകുകയും ചെയ്തു. രാജ്യത്തിലെ ചില പ്രാദേശിക നേതാക്കൾ ഇളയ സഹോദരൻ വീര പാണ്ഡ്യനോട് കൂറ് പുലർത്തുകയും ആഭ്യന്തരയുദ്ധം ആരംഭിക്കുകയും ചെയ്തു.
സുന്ദര പാണ്ഡ്യനെ പരാജയപ്പെടുത്തി അദ്ദേഹം രാജ്യംവിട്ടു. ദക്ഷിണേന്ത്യൻ ഭരണാധികാരി സുൽത്താൻ അലാവുദ്ദീൻ ഖിൽജിയുടെ സഹായം തേടി. ഉത്തരേന്ത്യയുടെ ഭൂരിഭാഗവും ഡൽഹിയിൽ നിന്ന് ഭരിച്ചിരുന്നു. അക്കാലത്ത് ജനറൽ മാലിക് കഫൂറിൻറെ കീഴിലുള്ള അദ്ദേഹത്തിന്റെ സൈന്യം തെക്ക് ദ്വാരസമുദ്രയിലായിരുന്നു (തമിഴ്‌നാടിന്റെ വടക്ക്). സുന്ദര പാണ്ഡ്യനെ സഹായിക്കാൻ ഖിൽജി സമ്മതിക്കുകയും മാലിക് കഫൂറിന്റെ സൈന്യത്തെ തമിഴ്‌നാട്ടിലേക്ക് മാർച്ച് ചെയ്യാൻ നിർദ്ദേശിക്കുകയും ചെയ്തു. സുന്ദര പാണ്ഡ്യന്റെ സഹായത്തോടെ 1311 ൽ വടക്ക് നിന്നുള്ള ഈ മുസ്ലീം സൈന്യം തമിഴ്‌നാട്ടിലേക്ക് പ്രവേശിച്ചു. അക്കാലത്ത് ദ്വാരസമുദ്രയിൽ താമസിച്ചിരുന്ന മാലിക് കാഫർ തമിഴ്‌നാട്ടിലേക്ക് തെക്കോട്ട് മാർച്ച് ചെയ്യാൻ പദ്ധതിയിട്ടിരുന്നില്ലെന്നും പല ചരിത്രകാരന്മാരും വിശ്വസിക്കുന്നു. സുൽത്താൻ അലാവുദ്ദീൻ ഖിൽജിയോട് സുന്ദര പാണ്ഡ്യന്റെ അഭ്യർത്ഥനയ്ക്ക് അദ്ദേഹം ഒരിക്കലും തമിഴ്‌നാട് ആക്രമിക്കുകയില്ലായിരുന്നു. പാണ്ഡ്യൻ രാജകുടുംബത്തിലെ ആഭ്യന്തര കലഹത്തിന്റെ നേരിട്ടുള്ള ഫലമാണ് ദില്ലിയിൽ നിന്ന് ആദ്യമായി തമിഴ്‌നാട് ആക്രമിച്ചത്. ഒരിക്കൽ തമിഴ്‌നാട്ടിനകത്തും സൈന്യത്തിലും വലിയ എതിർപ്പില്ലാതെ ഉറച്ചുനിന്ന മാലിക് കാഫർ സുന്ദര പാണ്ഡ്യനെയും സഹായിച്ചു. പിന്നീടുള്ളവർ മധുരയിൽ നിന്ന് തെക്കൻ പാണ്ഡ്യനാട്ടിലേക്ക് പലായനം ചെയ്തു. ദില്ലി സുൽത്താനേറ്റിന്റെ ഭാഗമായി തമിഴ്‌നാട് കീഴടക്കി പിടിക്കാൻ സുൽത്താൻ അലാവുദ്ദീൻ ഖിൽജിയും മാലിക് കഫൂറും ഒരിക്കലും ഉദ്ദേശിച്ചിരുന്നില്ല; അദ്ദേഹം തമിഴ്‌നാട് കൈവശപ്പെടുത്തിയിട്ടില്ല, മറിച്ച് വടക്കോട്ട് തിരിഞ്ഞു. (സുന്ദര പാണ്ഡ്യന്റെ അമ്മാവൻ വിക്രമ പാണ്ഡ്യൻ മാലിക് കഫൂറിനെതിരെ രണ്ട് യുദ്ധങ്ങളിൽ വിജയിച്ചു, പക്ഷേ മാലിക് കാഫർ തമിഴ്‌നാട് വിട്ടുപോയതിന്റെ കാരണം ഇതായിരിക്കുമെന്ന് പല ചരിത്രകാരന്മാരും വിശ്വസിക്കുന്നില്ല.)
മുഗൾ ആക്രമണത്തിനുമുമ്പ്, ചോള രാജാവ് പത്ത് നൂറ്റാണ്ടിലെ കുതിര വ്യാപാര ബന്ധത്തിനായി സെൽജുക് സാമ്രാജ്യത്തിലെ തുർക്കികളെ ഹനഫി സ്കൂളിന്റെ (ദക്ഷിണേന്ത്യയിലെ റാവുത്തർ എന്നറിയപ്പെടുന്നു) ക്ഷണിച്ചു. തുർക്ക വ്യാപാരികളുടെയും മിഷനറിമാരുടെയും ഏറ്റവും വലിയ കപ്പൽശാല തരംഗമ്പാടി, നാഗപട്ടണം, കാരൈക്കൽ, മുത്തുപേട്ട്, കൂത്തനല്ലൂർ, പോഡക്കുടി എന്നിവിടങ്ങളിൽ താമസമാക്കി. ഹിന്ദുക്കൾ തങ്ങളുടെ വിശ്വാസത്തിൽ വളരെ ധാർഷ്ട്യമുള്ളവരായതിനാൽ ടർക്കിഷ് റാവുത്തറുകൾക്ക് തഞ്ചൂർ പ്രദേശങ്ങളിൽ ഹിന്ദുക്കളെ പരിവർത്തനം ചെയ്യാൻ കഴിഞ്ഞില്ല, അതിനാൽ തുർക്കി മിഷനും വ്യാപാരികളും ഈ പ്രദേശത്ത് തങ്ങളുടെ ആയുധപ്പുരയിൽ സ്ഥിരതാമസമാക്കി ഇസ്‌ലാം സമൂഹത്തിന്റെ മിതമായ വലുപ്പത്തിലേക്ക് വ്യാപിച്ചു. ഈ പുതിയ സെറ്റിൽ‌മെന്റുകൾ‌ ഇപ്പോൾ‌ റ ow ത്തർ‌ കമ്മ്യൂണിറ്റിയിൽ‌ ചേർ‌ത്തു. ഹനാഫി ഭിന്നസംഖ്യകൾക്ക് ഭംഗിയുള്ളതും ഇളം നിറങ്ങളുമുള്ള മിശ്രിതങ്ങളുണ്ട്, കാരണം അവ തെക്കിലെ മറ്റുള്ളവരെ അപേക്ഷിച്ച് തുർക്കികളുമായി കൂടുതൽ അടുത്ത ബന്ധം പുലർത്തിയിരുന്നു, റതർ സ്ത്രീകൾ തുർക്കികളേയും ഇറാനിയേയും പോലെ പർദയും ധരിക്കുന്നു. മരക്കാറുകളുമായി (കടൽ വ്യാപാരികൾ) സാരികൾ ധരിക്കുന്നു. തഞ്ചൂർ മുതൽ തിരുവാരൂർ വരെയുള്ള വിശാലമായ പ്രദേശത്തും നിരവധി ഗ്രാമങ്ങളിലും ചില തുർക്കി അനറ്റോലിയൻ, സഫാവിഡ് ലിഖിതങ്ങൾ കാണാം. ഈ ലിഖിതങ്ങൾ മദ്രാസ് മ്യൂസിയം പിടിച്ചെടുത്തു, അവ പൊതുജനങ്ങൾക്ക് ലഭ്യമാണ്. കാണാനും കൂടുതൽ ഗവേഷണത്തിനും മദ്രാസ് മ്യൂസിയത്തിലെ ആർക്കിയോളജിക് വിഭാഗവുമായി ബന്ധപ്പെടുക. ചില തുർക്കിഷ് ലിഖിതങ്ങൾ 1850 ൽ കൂത്തനല്ലൂരിലെ വലിയ പള്ളിയിൽ നിന്നും മോഷ്ടിക്കപ്പെട്ടു. അവസാന പാണ്ഡ്യ രാജ്യത്തിലെ മഹാനായ പാണ്ഡ്യ കുലശേഖര, കുതിരക്കച്ചവടത്തിന്റെ ഏജന്റ് പാണ്ഡ്യ സുൽത്താൻ ജമാലുദ്ദീൻ (കുതിര വ്യാപാരി-റ out തർ) ഷിറാസ് ഗവർണർ ഈ പ്രദേശത്തെ മുഖ്യസ്ഥാനം വഹിച്ചു. . മുസ്ലീം ചരിത്രകാരന്മാരുടെ അഭിപ്രായത്തിൽ അദ്ദേഹം പാണ്ഡ്യരുടെ സമിതിയിൽ പോലും ഒരു സ്ഥാനം നേടി.
തമിഴ്‌നാട്ടിൽ രണ്ട് വിഭാഗങ്ങൾ ഉണ്ട്, സുൽത്താൻ അല-ഉദ്-ദിൻ ഖിൽജിയുടെ (മുഗൾ) വംശജരായ തുർക്കി സുൽത്താനുകളും അവരുടെ റാത്തോഡ് (രജപുത്ര) യോദ്ധാക്കളും തമിഴ്‌നാട്ടിൽ ഭൂരിഭാഗവും ഉൾപ്പെടുന്നു, സെൽജുക് തുർക്കിക് വംശജർ തരംഗമ്പാടി, നാഗപട്ടിനത്ത് കൂത്തനല്ലൂർ, പോഡക്കുടി. ഇപ്പോൾ മൊഗൂളും ടർക്കിഷ് ഹനഫിയും റൗതർ മറവർ മതപരിവർത്തകരുമായി ബന്ധപ്പെട്ടതാണെന്ന ചരിത്രപരമായ ഉറവിടങ്ങളിലെ ചില തെളിവുകളും ഉപയോഗിച്ച് വികസിപ്പിച്ചു. വിജയനഗര നായകരുടെ ഭരണത്തിൽ രാവുത്തർമാർ പ്രവർത്തിച്ചിട്ടുണ്ട്.
തുർക്കി ബന്ധം
റാവുത്തർമാർ പിതാവിനെ അത്ത എന്ന് സംബോധന ചെയ്യുന്നു, ഇതു ഒരു തുർക്കിഷ് വാക്ക് ആകുന്നു.രാവുതര്മാര്കിടയിലെ പഴയ പരമ്പരയിൽ ഉള്ള സ്ത്രീകളുടെ ചട്ടയും മുണ്ടും വേഷവിധാനം തുര്കിഷ് രീതികളെ അനുസ്മരിപ്പിക്കുന്നു. റാവുത്തർ മാർ തുർക്കി വംശജർ. കേരളത്തിലേക്കുള്ള സഞ്ചാര പാതകളിൽ ആയി റാവുത്തർമാരുടെ കുടിയേറ്റം ഇന്ന് പടര്ന്നു കിടക്കുന്നു. കണ്ണൂർ ജില്ലയിലെ അടക്കാത്തോട്, കൊട്ടിയൂർ കണിച്ചാർ, വിളക്കോട്, ചെംബന്തൊട്ടി, ആലക്കോട്, ചെറുപുഴ തുടങ്ങിയ പ്രദേശങ്ങളിലുമായി റാവുത്തർ വംശം ചിതറിക്കിടക്കുന്നുണ്ട്. മാതാവിനെ 'അമ്മ' എന്നും പിതാവിനെ 'അത്ത' എന്നുമാണു ഇവർ വിളിക്കുന്നത്. അത്ത എന്നത് തുർക്കി ഭാഷയാണു. തുർക്കിയിലും പിതാവിനെ അത്ത എന്നു തന്നെയാണു വിളിക്കുന്നത്.'രവുതര്മാരുടെ മുന്നൂര് വർഷ'ത്തിൽ പ്രതിപാദിക്കുന്ന ഒരു ചരിത്രം, അലാവുദ്ദീൻ ഖില്ജി ദക്ഷിണ ഇന്ത്യ പിടിച്ചടക്കി ഭരിക്കുമ്പോൾ മധുര കേന്ദ്രികരിച് അദ്ദേഹത്തിന്റെ ഗവര്നരുടെ കീഴില തുർകിയിൽ നിന്നും വന്ന പടയാളികൾ ഉണ്ടായിരുന്നു എന്നാണ്. കാലക്രമേണ ഖില്ജിയുടെ ഭരണം മാറി ഹിന്ദു രാജാക്കന്മാർ ഭരണം പിടിചെടുക്കയും ഈ തുര്കി പടയാളികൾ അവിടുത്തെ നാട്ടു രാജാക്കന്മാരുടെ സൈന്യത്തിൽ പങ്കാളികൾ ആകുകയും ചെയ്തു. തിരുവതന്കൂർ രാജ്യവും കായംകുളം രാജാവും ഇവരുടെ സേവനങ്ങള സ്വീകരിച്ചിട്ടുണ്ട് എന്നതിന് രേഖകള ഉണ്ട്. തുർകിയിൽ നിന്നും ഇങ്ങനെ വന്ന പടയാളികൾ തമിൾ സംസ്കാരവുമായി ഇണങ്ങി ചേരുകയും, രാജാവിന്റെ അനുമതിയോടു കൂടി സമൂഹത്തിലെ തന്നെ സ്ത്രീകളെ വേളി കഴിക്കുകയും അവരുടെ കുടുംബം രാജാവിനോട് കൂറ് ഉള്ളവരുമായി തീര്ന്നു. കാലക്രമേണ യുദ്ധങ്ങൾ കുറഞ്ഞു വരികയും ഇവര കുടുംബം പോറ്റാൻ മറ്റു വഴികള ആര്രയുകയും ചെയ്തു. അന്ന് യൂരോപും അറേബ്യ യുമായി നല്ല വ്യാപാര ബന്ധം പുലര്തിയിരുന്ന ദക്ഷിണേന്ത്യയിലെ പട്ടണങ്ങളായ, തെങ്കാശി, തിരുനെൽവേലി, മധുര, നാഗർകോവിൽ, പാലക്കാട്, കൊല്ലം, കായംകുളം, തിരുവനംതപുരം, പന്തളം, പുനലൂർ, കോട്ടയം ഇവിടങ്ങളിലൊക്കെ ചരക്ക് കൊണ്ട് നടന്നു വിലക്കുകയും വാങ്ങുകയും ചെയ്യുന്നത് ഇവരുടെ തൊഴിലായി മാറി. ഏലം, ഇഞ്ചി,പുഞ്ച, കുരുമുളക്, കശുവണ്ടി, ഉണക്ക മീൻ തുടങ്ങിയവയുടെ മൊത്ത വ്യാപാരം ഇന്നുകാണുന്ന രവുതര്മാരുടെ മുൻഗാമികൾ സർവ്വ സാധാരണമായി നടത്തിയിരുന്നതാണ്. തമിഴ്നാട്ടിൽ നിന്നും കേരളത്തിലേക്ക് ഉള്ള ചരക്കു പാതകളിലൂടെ ഇവർ ചരക്കുകൾ എത്തിക്കുകയും അതുവഴി സമ്പന്നരായി കേരളത്തില തന്നെ ഭൂമി വാങ്ങിക്കൂട്ടുകയും ചെയ്തു. തമിഴ്നാടുമായുള്ള ബന്ധം തുടരുമ്പോഴും പുതിയ തലമുറ മലയാളം മാതൃഭാഷയായി സ്വീകരിക്കുകയും കച്ചവടത്തിൽ നിന്നും ക്രമേണ പിന്മാറുകയും ചെയ്തു. ഇവരുടെ പുതിയ തലമുറ ഇന്ന് പ്രധാനമായും ഗൾഫ്‌ രാജ്യങ്ങളിൽ ജോലി നോക്കുന്നു. വിദ്യാഭാസ യോഗ്യത ഉള്ളവർ നാട്ടിൽ സര്ക്കാർ സർവ്വീസിലും ജോലി നോക്കുന്നുണ്ട്. തമിഴ്നാട്ടിൽ നിന്നും കേരളത്തിലേക്കുള്ള സഞ്ചാര പാതകളിൽ ആയി ഇവരുടെ കുടിയേറ്റം ഇന്ന് പടർന്നു കിടക്കുന്നു.
വയനാട്ടിൽ പല ഭാഗങ്ങളിലും റാവുത്തർ ഉണ്ട് പ്രധാനമായും ചെലത്തിച്ചാൽ, കാര്യമ്പാടി, വാഴവറ്റ, ഇരുളം, കൽപ്പറ്റ, മുട്ടിൽ, പരിയാരം, കമ്പളക്കാട്,എന്നിങ്ങനെ പല ഇടങ്ങളിലും ഉണ്ട് പാലക്കാട്‌ ജില്ലയിലെ കൊല്ലങ്കോട് ,മുതലമട, പുതുനഗരം കൊടുവായൂർ നെന്മാറ ചിറ്റൂർ തത്തമംഗലം ,കുഴൽമന്ദം എന്നീ പ്രദേശങ്ങളിലും മുസ്‌ലിങ്ങളിൽ ഭൂരിഭാഗവും റാവുത്തന്മാരാണ് കേരളത്തിൽ അറിയപ്പെടുന്ന കന്നുകാലി ചന്തയാണ് കുഴൽമന്ദം അവിടത്തെ വ്യാഭാരികളായ മുസ്ലിങ്ങളങ്ങളിൽ ഭൂരിഭാഗവും റാവുത്തന്മാർ ആണ്.
ഗ്രന്ഥസൂചിക
വർഗ്ഗം:തമിഴ്നാടിന്റെ ചരിത്രം വർഗ്ഗം:ഇന്ത്യയിലെ മുസ്ലിം ജനവിഭാഗങ്ങൾ
മാന്നാർമത്തായി സ്പീക്കിങ്ങ്
മാണി സി. കാപ്പന്റെ സംവിധാനത്തിൽ ഇന്നസെന്റ്, മുകേഷ്, സായി കുമാർ, ബിജു മേനോൻ, വാണി വിശ്വനാഥ് എന്നിവർ പ്രധാനവേഷങ്ങളിൽ അഭിനയിച്ച് 1995-ൽ പുറത്തിറങ്ങിയ ഒരു മലയാളചലച്ചിത്രമാണ് മാന്നാർമത്തായി സ്പീക്കിങ്ങ്. 1989-ൽ പുറത്തിറങ്ങിയ റാംജിറാവ് സ്പീക്കിങ്ങ് എന്ന സിദ്ദിഖ്-ലാൽ സംവിധാനം ചെയ്ത ചിത്രത്തിന്റെ രണ്ടാംഭാഗമായാണ് ഈ ചിത്രം പുറത്തിറങ്ങിയത്. വാണി വിശ്വനാഥ് അഭിനയിച്ച ആദ്യ മലയാളചിത്രമാണിത്. ഓ.കെ. പ്രൊഡക്ഷൻസിന്റെ ബാനറിൽ മാണി സി. കാ‍പ്പൻ നിർമ്മിച്ച ഈ ചിത്രം ഓ.കെ. പിൿചേഴ്‌സ് ആണ് വിതരണം ചെയ്തത്. കഥ, തിരക്കഥ, സംഭാഷണം എന്നിവ നിർവ്വഹിച്ചത് സിദ്ദിഖ്-ലാൽ ആണ്.
1995-ലെ ഏറ്റവും വലിയ മൂന്നാമത്തെ ഹിറ്റായിരുന്നു ഈ ചിത്രം. ഇതിന്റെ രണ്ടാം ഭാഗം 2014ൽ മാന്നാർമത്തായി സ്പീക്കിങ്ങ് 2 എന്നാ പേരിൽ പുറത്തിറങ്ങി.
സംഗീതം
ബിച്ചു തിരുമല എഴുതിയ ഇതിലെ ഗാനങ്ങൾക്ക് സംഗീതം പകർന്നത് എസ്.പി. വെങ്കിടേഷ് ആണ്. ഗാനങ്ങൾ സർഗ്ഗം സ്പീഡ് ഓഡിയോസ് വിപണനം ചെയ്തിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:1995-ൽ പുറത്തിറങ്ങിയ മലയാളചലച്ചിത്രങ്ങൾ
വിജയൻ പെരിങ്ങോട്
സിനിമയിൽ പ്രൊഡക്ഷൻ എക്സിക്യൂട്ടീവ് ആയി പ്രവർത്തനം തുടങ്ങിയ വിജയൻ പിന്നീട് അഭിനയരംഗത്ത് വരുകയായിരുന്നു. 1983-ൽ അസ്ത്രം എന്ന ചിത്രത്തിലൂടെ അഭിനയം ആരംഭിച്ച് നാല്പതിലേറെ സിനിമകളിൽ രംഗത്തെതിയിരുന്നു. 2018 മെയ് 23-ന് മരണപ്പെട്ടു.
അവലംബം
വർഗ്ഗം:മലയാളചലച്ചിത്രനടന്മാർ വർഗ്ഗം:മേയ് 23-ന് മരിച്ചവർ വർഗ്ഗം:2018-ൽ മരിച്ചവർ
ജോസ് തിയേറ്റർ
കേരളത്തിലെ ആദ്യത്തെ സ്ഥിരം സിനിമാ തിയേറ്ററാണ് ജോസ് തിയേറ്റർ.കാട്ടൂക്കാരൻ വാറുണ്ണി ജോസഫ് സ്ഥാപിച്ച ഈ തിയേറ്റർ സ്ഥിതിചെയ്യുന്നത് തൃശ്ശൂർ നഗരത്തിലെ സ്വരാജ് റൗണ്ടിലാണ്. ജോസ് ഇലട്രിക്കൽ ബയോസ്കോപ് എന്നാണ് ഈ തീയ്യറ്റർ ആദ്യകാലത്ത് അറിയപ്പെട്ടിരുന്നത്
അവലംബം
വർഗ്ഗം:തൃശ്ശൂർ ജില്ലയിലെ വിനോദസഞ്ചാരകേന്ദ്രങ്ങൾ വർഗ്ഗം:കേരളത്തിലെ ആദ്യകാല സിനിമാ തിയറ്ററുകൾ
ഡെവിൾ ഇൻ ദി ഡീറ്റെയിൽ
2014-ൽ പുറത്തിറങ്ങിയ ഘാന-നൈജീരിയൻ റൊമാന്റിക് ത്രില്ലർ ചിത്രമാണ് ഡെവിൾ ഇൻ ദി ഡീറ്റെയിൽ. ഷെർലി ഫ്രിംപോങ്-മാൻസോ സംവിധാനം ചെയ്‌ത എൻസെ ഇക്‌പെ ഇടിം, അഡ്ജെറ്റി അനംഗ് എന്നിവർ അഭിനയിച്ചു. ഘാനയിലെ അക്രയിലെ സിൽവർബേർഡ് സിനിമാസിൽ 14 ഫെബ്രുവരി 2014-ന് ഇത് പ്രദർശിപ്പിച്ചു. അവിഹിത ബന്ധത്തിൽ വിള്ളൽ വീഴുന്ന സന്തുഷ്ട ദമ്പതികളുടെ കഥയാണ് ചിത്രം പറയുന്നത്.
ധനജ്ഞയൻ
ജൈനകവിയായിരുന്ന ധനഞ്ജയൻ ഏ.ഡി പത്താം ശതകത്തിൽ ജീവിച്ചിരുന്നു എന്നു കരുതപ്പെടുന്നു.ആദ്യകാല ജീവിതത്തെക്കുറിച്ച് ആധികാരികമായ വിവരങ്ങൾ ലഭ്യമല്ല. മാൾവായിലെ മുൻജ എന്ന രാജാവിനെ ആശ്രയിച്ചു ജീവിച്ചിരുന്നു എന്നു പരാമർശമുണ്ട്. ധനഞ്ജയന്റെ പ്രധാന കൃതി 'ദശരൂപ'മാണ്.300 കാരികകൾ അടങ്ങിയ ദശരൂപത്തിനു 4 ഭാഗങ്ങൾ ഉണ്ട്.നാടകരൂപങ്ങളെ പത്തുതരത്തിൽ വിഭജിച്ച് അവയെ വ്യാഖ്യാനിയ്ക്കുന്ന കൃതിയാണിത്. .ധനികൻ എന്ന സഹോദരൻ ദശരൂപത്തിനു ദശരൂപാവലോകനം എന്ന വ്യാഖ്യാനം രചിച്ചിട്ടുണ്ട്. എന്നാൽ ഇതു ധനഞ്ജയൻ തന്നെയാനെന്നു ചില പണ്ഡിതന്മാർ അഭിപ്രായപ്പെട്ടിട്ടുണ്ട്.
ബറോങ് (ഐതിഹ്യം)
ബറോങ് എന്നത് ഇന്തോനേഷ്യയിലെ ബാലിനീസ് പുരാണങ്ങളിലെ പുലി എന്ന മൃഗവുമായി സാദൃശ്യമുള്ള ഒരു ജീവിയാണ്. ആത്മാക്കളുടെ രാജാവും, നന്മ ചെയ്യുന്നവരുടെ നേതാവും രാക്ഷസ രാജ്ഞിയായ രംഗ്ദയുടെ ശത്രുവും, ആത്മാവിന്റ സൂക്ഷിപ്പുകാരുടെ മാതാവുമാണ് ബാലി പുരാണമനുസരിച്ചുള്ള ബറോങ്. രംഗ്ദ എന്ന രാക്ഷസരാജ്ഞിയും ബറോങ്ങും തമ്മിലുള്ള യുദ്ധത്തെ നൻമയും തിന്മയും തമ്മിലുള്ള ശാശ്വതമായ യുദ്ധത്തെ പ്രതിനിധീകരിക്കുന്നതിനായി ബറോംഗ് നൃത്തത്തിൽ അവതരിപ്പിക്കുന്നു.
ബറോങ് നൃത്തം
ഉബുദ് (വിനോദസഞ്ചാരികൾക്ക് ബാലിനീസ് ആചാരപരമായ നൃത്തങ്ങൾ ആസ്വദിക്കാനുള്ള ഒരു സ്ഥലം) സ്ഥിതി ചെയ്യുന്ന ഗിയാൻയാർ മേഖലയിൽ നിന്നാണ് ഈ നൃത്തത്തിൽ ഉപയോഗിക്കുന്ന സിംഹരൂപം വരുന്നത്. ബറോംഗ് പ്രത്യക്ഷപ്പെടുന്ന നൃത്ത നാടകമായ കലോൺ അറങ്ങിൽ, സന്തുലിതാവസ്ഥ പുനഃസ്ഥാപിക്കുന്നതിനായി മാന്ത്രിക പ്രയോഗത്തോടെ നിയന്ത്രിക്കാനും കൊല്ലാനുമായുള്ള രംഗ്ദയുടെ മാന്ത്രിക പ്രയോഗത്തോട് ബറോംഗ് പ്രതികരിക്കുന്നു. പരമ്പരാഗത ബറോംഗ് നൃത്ത പ്രകടനങ്ങളിൽ, രൻഗ്ദയ്‌ക്കെതിരായ പോരാട്ടങ്ങളിൽ അദ്ദേഹത്തെ ചിത്രീകരിക്കുന്നത് ബാലിനീസ് സംസ്കാരത്തിൽ വളരെ ജനപ്രിയമാണ്. ഈ പുരാണ ജീവികൾ തെരുവിൽ കലോൺ അരാങ്ങ് നൃത്തത്തിന്റെ നൃത്തം ചെയ്യാറുണ്ട്. ഒരു പുരോഹിതൻ നൃത്ത സമയത്ത് അവരുടെ മുകളിലേക്ക് ഒരു വിശുദ്ധജലം തളിക്കുന്നു.
വ്യതിയാനങ്ങൾ
ലഘുചിത്രം| ജക്കാർത്തയിലെ നാഷണൽ മ്യൂസിയത്തിലെ ബറോംഗ് ലാൻഡുങ്ങിന്റെ ചെറുമാതൃക അഞ്ച് പരമ്പരാഗത ബറോങ്ങുകളിൽ ഒന്നാണ് സിംഹ ബറോങ് എന്നത്. ബാലി ദ്വീപിലെ ഓരോ പ്രദേശത്തിനും വനങ്ങളേയും ഭൂഭാഗങ്ങളേയും സംരക്ഷിക്കാനായി ഓരോ സാങ്കല്പിക ജീവികളുണ്ട്. ഈ രീതിയിൽ ഓരോ പ്രദേശത്തിന്റേയും കാവൽക്കാരായ ഓരോ ബറോംഗിനും വ്യത്യസ്ത മൃഗങ്ങളുടെ ആകൃതിയാണ് നൽകപ്പെട്ടിരിക്കുന്നത്. ഇത്തരം ബറോങ്ങുകളെക്കുറിച്ചാണ് താഴെ വിവരിക്കുന്നത്:
ബറോങ് കെറ്റ്
ലഘുചിത്രം| ബറോംഗ് കെറ്റും രംഗ്ദയും ''ബനസ്പതി രാജ (വനരാജാവ്) എന്നറിയപ്പെടുന്ന സിംഹബറോങ് ആണ് ഇതിൽ ഏറ്റവും സാധാരണം. നന്മയുടെ പ്രതീകമായി ഇതിനെ കണക്കാക്കുന്നു. ഇത് ധരിച്ചിരിക്കുന്ന'' തലപ്പാവ് കൊത്തുപണികളുള്ള  തുകൽ കൊണ്ടുള്ള സെകർ താജി കൊണ്ടാണ് നിർമ്മിക്കുന്നത്. ഇതിനെ പ്രാദ കൊണ്ട് പല ഭാഗങ്ങളാക്കിയിരിക്കുകയും അതോടൊപ്പം ചെറിയ കണ്ണാടികൾ ഉപയോഗിച്ച് അലങ്കരിക്കുകയും ചെയ്യും.
ബറോങ് മകാൻ
കാട്ടിൽ ജീവിക്കുന്ന ഒരു കടുവയുടെ ആകൃതിയിലുള്ള ഈ ബറോങ്ങിന്റെ പുറം ഭാഗം കടുവയുടെ രോമത്തോട് വളരെ സാമ്യമുള്ള രീതിയിൽ വെൽവെറ്റ് തുണികൊണ്ടാണ് നിർമ്മിച്ചിരിക്കുന്നത്. ബാലിയിലെ കഥകളിലെ പ്രശസ്തമായ പുരാണകഥാപാത്രങ്ങളാണ് കടുവകൾ, പ്രത്യേകിച്ച് തന്ത്രി.
ബറോങ് അസു
വളരെ പവിത്രമായ ബറോങ് അസു തബനാനിലെ പകുങ്ങിലാണുള്ളത്. പ്രത്യേകിച്ച് ഗലുങ്കൻ, കുനിങ്കൻ അവധി ദിവസങ്ങളിലാണ് ഇതിനെ എഴുന്നള്ളിക്കുന്നത്.
ബറോങ് ഗജ
ഇന്ത്യയിലെ ഒരു ആനയോട് സാമ്യമുള്ള ആകൃതിയാണിതിനുള്ളത്. ഗലുങ്കൻ, കുനിംഗൻ അവധി ദിവസങ്ങളിൽ ബറോംഗ് ഗ്രാമത്തിന് ചുറ്റും ഇതിനെ എഴുന്നള്ളിക്കുന്നു.
ബറോംങ് ലാൻഡുങ്
ബാലിയിലെ ബറോങ്ങുകളിൽ നിന്നും തികച്ചും വ്യത്യസ്തമായി ബറോംഗ് ലാൻ ഡുങ്ങിന് ഒരു വ്യത്യസ്തമായ രൂപമാണുള്ളത്. ഈ ബറോങ്ങ് സാധാരണയായി 2 നർത്തകർ ചേർന്നല്ല നൃത്തം ചെയ്യുന്നത്, പകരം ഈ ബറോംഗ് രണ്ട് ആൺ, പെൺ പാവകൾ ചേർന്ന ഒരു രൂപത്തെപ്പോലെയാണിരിക്കുന്നത്. അവയെ 'ജെറോ ലു' എന്നും 'ജെറോ ഗെഡെ' എന്നും വിളിക്കുന്നു. ഈ രൂപം ബെറ്റാവി ഒണ്ടെൽ-ഓണ്ടെലുമായാണ് കൂടുതൽ സാദൃശ്യം കാണിക്കുന്നത്.
ലോക കവിതാദിനം
ലോക കവിതാദിനം യുനെസ്ക്കോയുടെ ആഭിമുഖ്യത്തിൽ 1999 മുതൽക്ക് എല്ലാ വർഷവും മാർച്ച് 21ആം തീയതി ലോക കവിതാദിനമായി ആചരിക്കുന്നു. (World Poetry Day). കാവ്യരചന, വായന, ആസ്വാദനം, പ്രസാധനം, അധ്യാപനം എന്നിവ പ്രോൽസാഹിപ്പിക്കാനും പ്രചരിപ്പിക്കാനുമാണ് ഈ ദിനാചരണം ൽക്ഷ്യമിടുന്നത്. പ്രാദേശികവും, ദേശീയവും, അന്തർദേശീയവുമായ കാവ്യപ്രസ്ഥാനങ്ങളെ അംഗീകരിക്കാനും, അവയ്ക്ക് പ്രചോദനമേകാനും കൂടിയാണ് ഈ ദിനാചരണം എന്ന് യുനെസ്ക്കോ വ്യക്തമാക്കുന്നു.
പല രാജ്യങ്ങളിലും ഈ ദിനം കൊണ്ടാടുന്നത് ഒക്ടോബർ മാസത്തിലാണ്. റോമൻ കവിയായ വിർജിലിന്റെ ജനനം ഒക്ടോബറിൽ കൊണ്ടാടപ്പെടാറുള്ളത് കോണ്ടാണിത്.
യൂഗിഡ് വ ദേശീയോദ്യാനം
ചരിത്രം
വടക്കൻ യൂറാളിലെ ടൈഗ കാടുകളുടെ സംരക്ഷണവും മറ്റു വിനോദവും ലക്ഷ്യമാക്കി 1994 ഏപ്രിൽ 23 നാണ് ഈ ദേശീയോദ്യാനം റഷ്യൻ സർക്കാർ രൂപീകരിച്ചത്.
ധനിറാം ഛത്രിക്
ആധുനിക പഞ്ചാബി കവിതയുടെ മുഖ്യപ്രണേതാവായി കരുതപ്പെടുന്നയാളാണ് ധനിറാം ഛത്രിക്(ജ: ഒക്ടോ: 4, 1876 – ഡിസം:18, 1954) ഗുരുമുഖി അക്ഷരങ്ങൾ രൂപകല്പന ചെയ്യുന്നതിലും മഹാൻ കോശ്, ഗുരുഗ്രന്ഥസാഹിബ് എന്ന കൃതികൾ പ്രസിദ്ധികരിയ്ക്കുന്നതിനും മുൻകൈ എടുക്കുകയുണ്ടായി.
അവലംബം
വർഗ്ഗം:പഞ്ചാബി കവികൾ വർഗ്ഗം:1876-ൽ ജനിച്ചവർ
ഡി.കെ. രവി
ദൊഡ്ഡക്കൊപ്പലു കരിയപ്പ രവി (ഡി. കെ. രവി) കർണാടക കേഡറിലെ 2009 ബാച്ച് ഐ.എ.എസ്. ഉദ്യോഗസ്ഥനായിരുന്നു.
2015 മാർച്ച് മാസം 16ന് ഇദ്ദേഹത്തെ ബെംഗളൂരുവിൽ മരിച്ച നിലയിൽ കണ്ടെത്തി. ബെംഗളൂരുവിൽ വാണിജ്യനികുതി അഡീഷണൽ കമ്മീഷണറായി പ്രവർത്തിക്കുന്ന സമയത്താണ് അദ്ദേഹം മരണമടഞ്ഞത്.
അവലംബം
വർഗ്ഗം:ഇന്ത്യൻ സിവിൽ സർവ്വീസ് ഉദ്യോഗസ്ഥർ വർഗ്ഗം:1979-ൽ ജനിച്ചവർ വർഗ്ഗം:ഇന്ത്യൻ അഡ്മിനിസ്ട്രേറ്റീവ് സർവീസ് ഉദ്യോഗസ്ഥർ
നിർമ്മൽ ഗ്രാമ പുരസ്ക്കാരം
ശുചിത്വം കാത്തുസൂക്ഷിക്കുക എന്നത് തദ്ദേശസ്വയംഭരണസ്ഥാപനങ്ങളുടെ സുപ്രധാന ചുമതലയാണ്. എല്ലാ വീടുകളിലും കക്കൂസ് നിർമ്മിക്കുക, തുറസ്സായ സ്ഥലത്ത് മലവിസർജ്ജനം ചെയ്യുന്ന ശീലം ഇല്ലാതാക്കുക തുടങ്ങിയ പ്രവർത്തനങ്ങൾ കാര്യക്ഷമമാക്കുന്നതിനായി ഭാരതസർക്കാർ തദ്ദേശസ്വയംഭരണ സ്ഥാപനങ്ങൾക്ക് നൽകുന്ന ബഹുമതിയാണ് നിർമ്മൽ ഗ്രാമ പുരസ്ക്കാരം. ഈ പുരസ്ക്കാരം നൽകി ആദരിക്കുന്നതിലൂടെ സമ്പൂർണ്ണ ശുചിത്വ പരിപാടികൾ മെച്ചപ്പെട്ട രീതിയിൽ നടപ്പിലാക്കാമെന്ന് ഗവർണ്ണമെന്റ് ലക്ഷ്യമിടുന്നു.
വർഗ്ഗം:പുരസ്കാരങ്ങൾ വർഗ്ഗം:അവലംബം ഇല്ലാത്ത താളുകൾ
ഗൗരി നായർ
കന്നഡ,തമിഴ്, മലയാളം, അറബിക് ഭാഷാചിത്രങ്ങളിൽ അഭിനയിച്ചുവരുന്ന ഒരു  ബഹുഭാഷാഅഭിനേത്രിയാണ് ഗൗരി നായർ. സ്വാതന്ത്ര്യസമരത്തിൽ പങ്കെടുത്തിട്ടുള്ള തൃശൂരിൽ നിന്നുള്ള എ വി മേനോൻെറയും പെരുമ്പിള്ളി അമ്മിണി അമ്മയുടെയും പേരമകളാണ് ഗൗരി. മാസ് കമ്മ്യൂണിക്കേഷനിലും ഹ്യൂമൻ റിസോഴ്‌സസിലും ബിരുദാനന്തരബിരുദം ഉള്ള ഗൗരി നല്ല പരിശീലനം സിദ്ധിച്ച ഒരു നർത്തകിയും ഒരു എഴുത്തുകാരിയും കൂടിയാണ്.
ജീവിത രേഖ
ഗൗരി സുരേഷ് ബാബുവിൻെറയും ഗിരിജ എസ് നായരുടെയും മകളായി തൃശൂരിൽ ജനിച്ചു.ഗൗരിയുടെ പിതാവ് സുരേഷ് ബാബു മലയാളത്തിൻെറ ആദ്യത്തെ സൂപ്പർ സ്‌റ്റാർ തിക്കുറിശി സുകുമാരൻ നായരുടെ ബന്ധുവാണ്.
സിനിമാ ജീവിതം
2015 ൽ കന്നഡ ഫിലിം ഇൻഡസ്ട്രി (സാൻഡൽവുഡ്)യിൽ  പട്ടാഭിഷേക എന്ന ചിത്രത്തിലാണ് അരങ്ങേറ്റം കുറിച്ചത്. കന്നഡയിലെ പഴയകാല സൂപ്പർതാരം കല്യാൺ കുമാറിൻെറ പുത്രൻ യുവരാജ് കല്യാൺ കുമാർ ആയിരുന്നു ആ ചിത്രത്തിലെ നായകൻ. 2016 ൽ ഒമാനി അറബിക് സംവിധായകൻ ഖാലിദ് അൽ സദ്ജാലി അൽഹാര എന്ന അറബിക് ചിത്രത്തിലെ നായികാവേഷം ചെയ്യാൻ ഗൗരിയെ തെരഞ്ഞെടുത്തു. ആദിൽ മൂസ അൽ  സദ്‌ജാലിയും ഷെയ്ക്കർ നാസർ അൽ ബലൂഷിയും ആയിരുന്നു ചിത്രത്തിലെ മറ്റു പ്രധാന കഥാപാത്രങ്ങൾ. 2017ൽ സമുതിരകനി പ്രധാനവേഷത്തിൽ എത്തിയ തൊണ്ടൻ എന്ന ചിത്രത്തിലൂടെ തമിഴിലും അരങ്ങേറ്റം കുറിച്ചു. 2018 ൽ സമുതിരകനി നായകനായ  ടു ഡേയ്സ് എന്ന മലയാള ചിത്രത്തിൽ അഭിനയിച്ചു. കലാഭവൻ നിസാർ ആയിരുന്നു ചിത്രത്തിന്റെ സംവിധായകൻ. 2021 ൽ ഓസ്കാർ കൃഷ്ണയുടെ നായികയായി ചഡ്‌ഡി ദോസ്ത് കഡ്ഡി അല്ലഡിസ്ബുട്ട എന്ന ചിത്രത്തിലൂടെ കന്നഡയിൽ വീണ്ടും എത്തി. 2021 ൽ തന്നെ രാജേഷ് സെൽവ സംവിധാനം ചെയ്ത ശരത്കുമാർ നായകനായ ഇരൈ എന്ന തമിഴ് ചിത്രം ചെയ്തു. 2022 ൽ ശ്രീധർ സിയയുടെ സംവിധാനത്തിൽ  അഭിനയിച്ച നൈന എന്ന ചിത്രം പതിമൂന്നാമത് ബംഗലുരു ഇന്റർനാഷണൽ ഫെസ്‌റ്റിവലിലേക്ക് ഔദ്യോഗികമായി തെരഞ്ഞെടുക്കപ്പെട്ടു.
അവലംബം
മലയാളി നായികയുടെ ചിത്രത്തിന് തീയറ്റർ റിലീസ്. കന്നഡയിൽ തിളങ്ങാൻ ഗൗരി https://www.manoramaonline.com/movies/interview/2021/09/16/chat-with-actress-gowri-nair-kannada-malayalam-tamil-heroine.htm
പട്ടാഭിഷേക https://www.filmibeat.com/kannada/movies/pattabisheka.html#cast
നൈന https://www.youtube.com/watch?v=5G2EOXEM_wo
ജ്യോതി ഭൂഷൺ ബാനർജി
ഇന്ത്യൻ വൈദ്യൻ, സാമൂഹ്യ പ്രവർത്തകൻ, ഇന്ത്യൻ സംസ്ഥാനമായ അലഹബാദിൽ നിന്നുള്ള ജ്യോതി ഇൻസ്റ്റിറ്റ്യൂട്ട് ഓഫ് മെഡിക്കൽ ആൻഡ് റിഹാബിലിറ്റേഷൻ സയൻസസിന്റെ (ജിമാർസ്) സ്ഥാപകനുമായിരുന്നു ജ്യോതി ഭൂഷൺ ബാനർജി. 1971 ൽ അദ്ദേഹം സംഘടന സ്ഥാപിക്കുകയും പിന്നീട് ശാരീരിക വൈകല്യമുള്ളവരുടെ പുനരധിവാസത്തിനായി 1976 ൽ വിക്ലംഗ് കേന്ദ്ര എന്ന പേരിൽ രജിസ്റ്റർ ചെയ്യുകയും ചെയ്തു. ബാനർജിയുടെ മരണത്തെത്തുടർന്ന് 2010 ൽ സംഘടനയെ ജിമാർസ് എന്ന് പുനർനാമകരണം ചെയ്തു. ഇന്ത്യ സർക്കാർ നാലാമത്തെ ഉയർന്ന സിവിലിയൻ ബഹുമതിയായ പത്മശ്രീ 2001-ൽ നൽകി അദ്ദേഹത്തെ ആദരിച്ചു.
അബുൽമുഈൻ അൽ നസഫി
മധ്യേഷ്യയിലെ ഒരു ഇസ്‌ലാമിക പണ്ഡിതനാണ് അബുൽമുഈൻ അൽ നസഫി (Абул-Муин ан-Насафи; أبو المعين النسفي, ഹിജ്റ). ഹനഫി കർമ്മശാസ്ത്രസരണിയിൽ മാതുരീദി ചിന്താധാരയിലെ അബൂമൻസൂർ അൽ മാതുരീദിന് ശേഷം പ്രധാനിയായി ഇദ്ദേഹം കണക്കാക്കപ്പെടുന്നു.
ഇന്നത്തെ ഉസ്ബെകിസ്ഥാനിലെ നസഫ് (കർഷി നഗരം) പ്രദേശത്ത് 1046-ൽ അബുൽമുഈൻ ജനിച്ചു. ജനനത്തിന്റെ വർഷത്തിൽ 1027 ആണെന്ന അഭിപ്രായം കൂടി നിലനിൽക്കുന്നുണ്ട്. 1115-ൽ അതേ നഗരത്തിൽ അദ്ദേഹം അന്തരിച്ചു.
അവലംബം
വർഗ്ഗം:1115-ൽ മരിച്ചവർ
മഞ്ഞുപൂച്ച
ആകൃതിയിലും പ്രകൃതിയിലും ഒരു പൂച്ചയെപ്പോലെ തോന്നിയ്ക്കുന്ന ഒരു ജീവിയാണ് മഞ്ഞുപൂച്ച .(Marbled pole cat). ഇതിന്റെ ശാസ്ത്രീയ നാമം Vormela peregusna എന്നാണ്.
കാണപ്പെടുന്ന സ്ഥലങ്ങൾ
ചൈന, തെക്കുകിഴക്കൻ യൂറോപ്പ്, റഷ്യ എന്നീ പ്രദേശങ്ങളിൽ കാണപ്പെടുന്നുണ്ട്. പുൽമേടുകളിലും വരണ്ട സ്ഥലങ്ങളിലും മഞ്ഞുപൂച്ചയെ കാണാം.
ആകാരവിവരണം
29 സെ.മീറ്റർ മുതൽ 35 സെ.മീറ്റർ വരെ തലയുൾപ്പെടെ ഇതിനു നീളമുണ്ട്. വലിയ ചെവികൾ ഇതിന്റെ പ്രത്യേകതയാണ്. കൈകാലുകൾ കുറിയതും ദ്രംഷ്ടങ്ങൾ നീളമുള്ളതും ശക്തിയുള്ളതുമാണ്. സാമാന്യം നീളമുള്ള വാലിനു കടും തവിട്ടു നിറവും മദ്ധ്യഭാഗത്തു മഞ്ഞപ്പട്ടയും ഉണ്ട്. കറുപ്പും വെളുപ്പുമായ പാടുകൾ മഞ്ഞുപ്പൂച്ചയുടെമുഖത്തുകാണാം.കറുത്ത വര കണ്ണിനു മീതേ ദൃശ്യമാണ്.പുറംഭാഗം ഇളം മഞ്ഞയും ക്രമത്തിലല്ലാത്ത തവിട്ടും ചുവപ്പും നിറഞ്ഞ കുത്തുകളാലും നിറഞ്ഞിരിയ്ക്കുന്നു. പെൺപൂച്ചയ്ക്ക് 295 മുതൽ 600 ഗ്രാം വരെയും ആണിനു 320 മുതൽ 715 ഗ്രാം വരെ ഭാരമുണ്ടാകും.
ഭക്ഷണം
ചെറിയപ്രാണികൾ,എലികൾ,പല്ലികൾ, ചെറുമീനുകൾ,പക്ഷികൾ എന്നിവയെ ഭക്ഷിയ്ക്കും.ഒച്ചുകളെയും തവളകളെയും ചിലപ്പോൾ തിന്നാറുണ്ട്.
അശോക് ഗുലാത്തി
ഭാരതീയനായ കാർഷിക സാമ്പത്തികവിദഗ്ദ്ധനാണ് അശോക് ഗുലാത്തി. അഗ്രികൾചറൽ കോസ്റ്റ് ആൻഡ് പ്രൈസസ് കമ്മിഷൻ മുൻ മേധാവിയാണ്. വിവിധ മേഖലകളിലെ സംഭാവനകൾക്ക് 2015 ലെ പത്മശ്രീ പുരസ്കാരം  ലഭിച്ചു.
അവലംബം
വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:സാമ്പത്തികശാസ്ത്രജ്ഞർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1954-ൽ ജനിച്ചവർ